बेस्ट नाईट स्किन केयर टिप्स जो आपको फॉलो करने होंगे? - सौंदर्य रखरखाव-बेस्ट होममेड ब्यूटी टिप्स इन हिंदी\nHome आंखें तन त्वचा की देखभाल बेस्ट नाईट स्किन केयर टिप्स जो आपको फॉलो करने होंगे?\nसौंदर्य रखरखाव-स्वास्थ्य और सौंदर्य रखरखाव हाउस July 15, 2019 ,आंखें ,तन ,त्वचा की देखभाल\nयह एक स्वाभाविक सत्य है कि रात की त्वचा की देखभाल के लिए दिनचर्या का कोई विकल्प नहीं है। सौंदर्य उत्पादों में पोषक तत्व आपकी त्वचा में प्रवेश करते हैं, जबकि आप दिन के मुकाबले रात में बेहतर सोते हैं। रोजाना रात की त्वचा की देखभाल के साथ अपनी त्वचा की देखभाल करना बहुत महत्वपूर्ण है।\n1.मेकअप हटा दें\nरात में मेकअप हटाना बहुत जरूरी है क्योंकि अगर आप बिना मेकअप हटाए सोते हैं, तो इस बात की पुष्टि हो जाती है कि आपकी त्वचा सुस्त और उम्रदराज हो गई है। तो, आपकी रात की त्वचा की देखभाल की दिनचर्या आपके चेहरे को हटाने के लिए सौम्य मेकअप रिमूवर के साथ शुरू होती है या शुरू होती है।\n2.अपनी त्वचा को पूरी तरह से साफ़ करें\nआपकी त्वचा का रंग या प्रकार जो भी हो, आपको एक सौम्य क्लीन्ज़र की आवश्यकता होती है। मैं एक पानी-आधारित क्लीन्ज़र का उपयोग करना पसंद करने जा रहा हूँ जो आपकी त्वचा की प्राकृतिक तेल को छीन नहीं पाएगा।सबसे अच्छा और प्रभावी क्लीन्ज़र के लिए यहाँ देखें.\n3.अपनी त्वचा को टोन करें\nएक कोमल टोनर आपकी त्वचा को जांचने में मदद करता है, जिसका अर्थ है कि यह त्वचा के पीएच स्तर को संतुलित करता है, स्तरों को मॉइस्चराइज़ करता है और आपकी त्वचा को तैयार करता है। सबसे पहले, अपनी त्वचा को अच्छी तरह से धो लें और फिर अपनी त्वचा को साफ, मुलायम तौलिये से सुखाएं। एक कपास पैड का उपयोग करके, आपकी त्वचा पर इसे दबाकर अच्छी गुणवत्ता वाले टोनर की एक छोटी मात्रा को लागू करने के बाद।यहाँ से प्रभावी टोनर खरीदें.\n4.सीरम का उपयोग करें\nत्वचा की देखभाल की दिनचर्या में सबसे शक्तिशाली चरणों में से एक है सीरम लगाना। लेकिन यह आपकी त्वचा की विशिष्ट आवश्यकता पर निर्भर करता है कि आपको किस उत्पाद का उपयोग करना चाहिए। यह अधिक महत्वपूर्ण है कि आप अपनी त्वचा की जलयोजन और पुनर्जनन पर ध्यान केंद्रित करें, ताकि आप सीरम का चयन कर सकें।सबसे अच्छा काम कर रहे सीरम यहाँ से खरीदें |\n5.अपनी त्वचा को मॉइस्चराइज करें\nअपनी त्वचा को साफ़ करने के बाद दिन में दो या तीन बार मॉइस्चराइज़र लगाना, चाहे आपकी सूखी, तेल और सामान्य त्वचा हो, बहुत महत्वपूर्ण और आवश्यक है। अच्छी गुणवत्ता का एक मॉइस्चराइज़र हमेशा आपकी त्वचा को भरता है और पोषण करता है।यहाँ से सबसे अच्छा काम करने वाला मॉइस्चराइज़र खरीदें |\n6.आंखों के लिए आई क्रीम का उपयोग करें\nआंखों के आसपास की त्वचा को मॉइस्चराइज करने के लिए किसी भी अच्छी क्वालिटी की आई क्रीम का इस्तेमाल करें। आंख के आसपास के क्षेत्रों में कोई तेल ग्रंथियां नहीं होती हैं, इसलिए वे फुफ्फुस और काले घेरे से ग्रस्त हैं। इसलिए यह अत्यधिक अनुशंसा की जाती है कि आप अपनी आँखों के चारों ओर छोटी क्रीम में आंखों की क्रीम लगाएं और फिर कुछ मिनटों के लिए बहुत धीरे से मालिश करें।यहाँ से खरीदें सबसे अच्छा काम करने वाली आई क्रीम |\nTags आंखें# तन# त्वचा की देखभाल#\nLabels: आंखें, तन, त्वचा की देखभाल


Ex ब्वॉयफ्रैंड का खुलासा, रातों को शमशान में भटकती हैं कंगना - Inkhabar\nEx ब्वॉयफ्रैंड का खुलासा, रातों को शमशान में भटकती हैं कंगना\nऋतिक रोशन और कंगना रनौत के विवाद में एक के बाद एक चौकानें वाले खुलासे होते जा रहे हैं. कंगना के पूर्व ब्वॉयफ्रैंड और अभिनेता शेखर सुमन के बेटे अध्ययन सुमन ने कंगना के ऊपर बेहद ही संगीन आरोप लगाए हैं. अध्ययन ने कहा है कि कंगना रातों को शमशान में भटकती थीं और काला जादू भी करती थीं.\nमुंबई. ऋतिक रोशन और कंगना रनौत के विवाद में एक के बाद एक चौकानें वाले खुलासे होते जा रहे हैं. कंगना के पूर्व ब्वॉयफ्रैंड और अभिनेता शेखर सुमन के बेटे अध्ययन सुमन ने कंगना के ऊपर बेहद ही संगीन आरोप लगाए हैं. अध्ययन ने कहा है कि कंगना रातों को शमशान में भटकती थीं और काला जादू भी करती थीं.\nअध्ययन ने कंगना पर खुलासे करते हुए कहा है कि कंगना ने उन्हें फोन कर रात में होने वाली पूजा के लिए बुलाया था. अध्ययन ने कहा, ‘मैं रात साढ़े 11 बजे पहुंच गया और पूजा 12 बजे शुरू होनी थी. अपार्टमेंट में कंगना का एक गेस्ट रूम भी था. कंगना ने इसे काले कपड़ों से ढका हुआ था. वहां कुछ मूर्तियां थी, हर तरफ आग थी, और कुछ डरावनी चीजें भी थीं. उसने मुझसे कुछ मंत्र पढ़ने के लिए कहा और मुझे अंदर ही बंद कर दिया. मैं दहशत से भर गया था. कंगना ने मुझसे कहा कि किसी पहाड़ी महिला ने मुझपर काला जादू कर दिया है. मेरी फिल्में बंद हो रही हैं जबकि वो कामयाबी हासिल कर रही हैं’.\nअध्ययन ने बताया की इस बात से उनकी मां को बहुत चिंता हुई थी. उन्होंने कहा, ‘मेरी मां को बहुत चिंता हुई, उन्होंने पारिवारिक पंडित को बुलाया और मुझे उनसे मिलाया. पहली चीज जो उन्होंने मुझसे पूछी वो थी- क्या कंगना खाना बनाती है तुम्हारे लिए? जब मैने हां कहा तो पंडित ने बताया कि, ‘अपना अशुद्ध खून काला जादू के लिए खाने में मिलाती है’.\nअध्ययन ने ऋतिक का समर्थन करते हुए कहा है कि उन्हें ऋतिक से हमदर्दी है. अध्ययन ने एक डेली वेबसाइट पर अपनी आप बीती सुनाते हुए कहा, ‘काइट्स का शूट चल रहा था. ऋतिक ने कंगना को बर्थ-डे पर बुलाया. मुझे भी फोन किया. मैंने फूल और महंगी शैम्पेन खरीदी’. उन्होंने कहा, ‘पार्टी में हम बैठे थे कि ऋतिक आए. कंगना तुरंत उठी और फूल-शैम्पेन देकर कहा, ‘हैप्पी बर्थडे, ये मेरी तरफ से’ उसने मुझे मिलवाया भी नहीं. जाकर लोगों से बात करने लगी. वो ऋतिक और उनकी पत्नी के साथ बहुत फ्रेंडली हो रही थी’.\nअध्ययन ने बताया कि पार्टी में वो अकेले बैठे रह गए थे. उन्होंने कहा, ‘मुझे बुरा लगा. एक पल में वो मुझसे प्यार जताती, अगले पल मैं उसकी ज़िंदगी में कोई मायने नहीं रखता. फिर आई और कहा किसी एक्टर ने उसे छेड़ने की कोशिश की’. अध्ययन ने कहा, ‘मैं उसे प्रोटेक्ट करना चाहता था, पर किसी के घर पर तमाशा करना गलत होता. मैंने कहा चलते हैं. वो वापस चली गई. थोड़ी देर में आई और कहा अब चलते हैं. मैं उसके साथ सीढ़ियां उतर रहा था, तभी वह पलटी और मुझे बहुत जोर से थप्पड़ मारा और मां, बहन की गालियां देते हुए बोली, ‘तुम मेरी सक्सेस से जलते हो’ थप्पड़ इतना तेज था कि मैं रो पड़ा’.\nबता दें कि शेखर सुमन के बेटे अध्ययन ने कंगना को 2008 में लगभग 1 साल तक डेट किया था। ‘राज-2’ के सेट पर दोनों एक दूसरे के करीब आए थे.


इसरो ने जारी किया अंतरिक्ष में भारतीयों को भेजने का खाका – ख़बर जंक्शन\nस्वतंत्रता दिवस के मौके पर अपने संबोधन में प्रधानमंत्री ने भारत के पहले मानवयुक्त अंतरिक्ष उड़ान कार्यक्रम गगनयान की घोषणा की थी. भारतीय अंतरिक्ष अनुसंधान संगठन इसरो ने 2022 तक मानवयुक्त अंतरिक्षयान को प्रक्षेपित करने का खाका तैयार कर लिया है.\nइसरो ने कहा है कि जीएसएलवी मार्क-3 प्रक्षेपण यान के जरिए तीन अंतरिक्ष यात्रियों को अंतरिक्ष में भेजा जाएगा. अंतरिक्ष यान को 300 से 400 किलोमीटर की निम्न भू-कक्षा में स्थापित किया जाएगा और अपनी कक्षा तक पहुंचने में यान को महज 16 मिनट लगेंगे.\nयान 5-7 दिनों तक अपनी कक्षा में रहेगा और इस दौरान अंतरिक्ष यात्री माइक्रोग्रैविटी से जुड़े प्रयोग करेंगे. गगनयान मिशन की कुल लागत 10 हजार करोड़ रुपये से भी कम होगी जो अन्य देशों के मानवयुक्त अंतरिक्ष कार्यक्रमों के मुकाबले बेहद कम है. साथ ही इस मिशन से 15 हजार लोगों को रोजगार भी मिलेगा.\nगगनयान मिशन की सफलता से भारत मानव को अंतरिक्ष में पहुंचाने वाला चौथा देश बन जाएगा. अब तक केवल अमेरिका, रूस और चीन ने ही मानवयुक्त अंतरिक्ष उड़ान मिशनों को प्रक्षेपित करने में सफलता पाई है. इस बीच इसरो ने अगले साल3जनवरी से 16 फरवरी के बीच चंद्रयान-2 को प्रक्षेपित करने का लक्ष्य रखा है.


Home » मनोरंजन » Box Office: पिछले 1 महीने में रिलीज हुई5बड़ी फिल्में,3फ्लॉप 1 एवरेज 1 ब्लॉकबस्टर\nसाल 2020 लगने के साथ ही अभी तक बॉलीवुड में 10 फिल्में रिलीज हो चुकी है। इसके साथ ही हाल ही में शिकारा व भंगड़ा पाले जैसी फिल्में भी रिलीज हुई है। लेकिन बॉलीवुड में हाल ही में वो5बड़ी फिल्में रिलीज हुई जिनका दर्शको काफी ज्यादा इन्तजार था। जिनसे दर्शकों को काफी ज्यादा उम्मीद थी तो आइए जानते हैं फिल्मों के बारे में विस्तार से।\nBox Office: पिछले 1 महीने में रिलीज हुई ये5बड़ी फिल्में\n10 जनवरी को सिनेमाघरों में दो बड़ी फिल्में रिलीज हुई थी। जिनमें अजय देवगन की फिल्म तानाजी और दीपिका पादुकोण की फिल्म छपाक शामिल थी. इसके साथ ही दीपिका पादुकोण की फिल्म छपाक बॉक्स ऑफिस पर फ्लॉप साबित हुई वहीं तानाजी फिल्म बॉक्स ऑफिस पर खूब पसंद की जा रही है। इसके साथ ही तानाजी फिल्म ऑल टाइम ब्लॉकबस्टर भी बन गई है।\nइसके साथ ही 24 जनवरी को बॉक्स ऑफिस पर दो बड़ी फिल्में रिलीज हुईं जिनमें कंगना राणावत की फिल्म पंगा और वरुण धवन की फिल्म स्ट्रीट डांसर 3D शामिल थी. इसके साथ ही यह दोनों फिल्में भी बॉक्स ऑफिस पर फ्लॉप ही साबित हुई। वहीं इन दोनों फिल्मों को देखकर लग रहा था कि यह दोनों फिल्में तानाजी की कमाई पर असर डाल सकती है।\n31 जनवरी को सिनेमाघरों में सैफ अली खान की बहुचर्चित फिल्म जवानी जानेमन रिलीज हुई। लेकिन यह फिल्म भी बॉक्स ऑफिस पर कुछ खास कमाल नहीं दिखा पाई। उनकी यह फिल्म उन्हीं की फिल्म तानाजी के सामने नहीं टिक पाई यह फिल्म सैफ अली खान के लिए एवरेज ही साबित हुई।\nआप लोगों को इन सभी फिल्मों में से कौन सी फिल्म सबसे ज्यादा पसंद आई ? कमेंट में बताएं लाइक व शेयर करना ना भूले।\nअदनान सामी को मिले पद्मश्री से चिढ़ी स्वरा, कहा हमे गोली,चप्पल मारो और उन्हें सम्मान\nTagged With: Tagged With:5 बड़ी फिल्में, Box Office, box office collection 2020, अजय देवगन, तानाजी, तानाजी की कुल कमाई, तानाजी बॉक्स ऑफिस कलेक्शन


Sonu shaves head after Fatwa issued against him | News: Bhopal\nसोनू के अजान ट्वीट के बाद खुद सोनू हुए गंजे\nमुंबई: गायक सोनू निगम के अजान वाले ट्वीट के बाद विवाद बढ़ता ही गया और सोनू ने पश्चिम बंगाल के एक मौलवी की चेतावनी को सुनते ही अपने सर के बाल मुंडवा लिए. एक मौलवी ने उन्हें चैलेंज किया था कि जो उनके सर के बाल हटा देगा उसे 10 लाख का इनाम दिया जाएगा. सोनू ने अपने दोस्त और जाने माने हेयर स्टाइलिस्ट आलिम हकीम से अपने बाल कटवा लिए हैं. सिर मुड़ाने के बाद सोनू ने फतवे में जारी 10 लाख रू की राशि की मांग की.\nसोनू ने बुधवार को प्रेस कॉन्फ्रेंस कर कहा अगर उनका ट्वीट मुस्लिम विरोधी हैं तो वो माफी मांगने के लिए तैयार हैं. मेरा उद्देश्‍य किसी को चोट पहुंचाना या किसी की भी धार्मिक भावनाओं को आहत करना नहीं था. मैं मुस्लिम के खिलाफ नहीं हूं. मैं बहुत सेकुलर हूं.\nबताया धर्म कोई जबरदस्ती की चीज नहीं है. हम भगवान के नाम पर सड़क पर ऐ हटो ऐ हटो करके बदतमीजी नहीं कर सकते हैं. 'मेरे लिए यह गुंडागर्दी है कि कोई अपने धर्म को जोर जोर से प्रचारित करे. कुछ लोगों ने कहा है कि मैंने अपने ट्वीट में मोहम्मद क्यों लिखा, मोहम्मद साहब नहीं लिखा. मैं कहना चाहता हूं कि यह अंग्रेजी की भाषा की वजह से हुआ है. जैसे हिंदी में हम श्रीकृष्णा कहते हैं जबकि अंग्रेजी में कृष्ण' लिखते हैं. इस तरह की छोटी बातों को नहीं पकड़ना चाहिए.\nगौरतलब है की सोनू निगम ने सोमवार को ट्वीट कर कहा था कि मैं मुस्लिम नहीं हूं और अजान की आवाज से मेरी सुबह जल्दी नींद खुल जाती है. भारत में ऐसी जबरदस्ती वाली धार्मिकता कब बंद होगी. उन्होंने एक के बाद एक कई ट्वीट किए थे आगे ये भी कहा कि जिस समय मोहम्मद ने इस्लाम की स्थापना की थी, जब बिजली नहीं थी. इसके बावजूद क्या वजह है कि एडिसन के आविष्कार के बाद भी ये शोर क्यों सुनना पड़ रहा है. सोनू निगम ने अपने अपने ट्वीट में मस्जिद मं लाउड स्पीकर के इस्तेमाल पर टिप्पणी की थी.\nपश्चिम बंगाल अल्पसंख्यक युनाइटेड काउंसिल के एक वरिष्ठ सदस्य ने बयान दिया है, 'यदि कोई उनका सिर मुंडवा कर, उनके गले में जूते की माला डालकर देश में घुमाएगा तो मैं खुद उस शख्‍स के लिए 10 लाख रुपये के पुरस्‍कार का एलान करता हूं.'


चाय, समोसा और सेल्फी के दौरान राहुल गांधी ने मारी आंख - देखें VIDEO - Republic World\nHome india news General News चाय, समोसा और सेल्फी के दौरान राहुल गांधी ने मारी आंख - देखें VIDEO\nWritten By Amit Bajpayee | Mumbai | Published: September 17, 2018 18:04 IST\nमध्य प्रदेश में आगामी विधानसभा चुनाव की तैरयारियों के बीच कांग्रेस के राष्ट्रीय अध्यक्ष राहुल गांधी भोपाल पहुंचे. सूबे में होने वाले विधानसभा चुनाव के मद्देनजर कांग्रेस 'संकल्प यात्रा' निकाल रही है. इसी यात्रा के दौरान राहुल गांधी ने 18 किलोमीटर लंबा रोड़ शो किया.\nरोड़ शो के दौरान राहुल गांधी रास्ते में एक जगह रुके और चाय समोसे का आनंद लेते दिखे. इस दौरान राहुल गांधी के साथ ज्योतिरादित्य सिंधिया भी नजर आए. इस दौरान होटल ऑनस समेत तमाम युवा राहुल गांधी के साथ सेल्फी लेते दिखे.\nकांग्रेस ने अपने आधिकारीक ट्वीटर हैंडल से इस वीडियो को ट्वीट किया. कैंपशन में लिखा चाय , समोसा और सेल्फी. लेकिन वीडियो के अंत में जैसे ही राहुल गांधी की नजरे कैमरे पर पड़ी . वह हल्की सी स्माइस करते हुए आंख मारते हैं.अब उनकी आंख मारने की कहानी एक बार फिर सोशल मीडिया पर चर्चा का विषय बना हुआ है.\nइस वीडियो पर प्रतिक्रिया देते हुए यूजर तिजंदर पाल सिंह बग्गा ने कहा कि चाइना में रोजगार पैदा करते राहुल गांधी.\nचाइना में रोजगार पैदा करते श्री @RahulGandhi जी\n— तजिंदर पाल सिंह बग्गा (@TajinderBagga) September 17, 2018\nवहीं एक यूजर ने लिखा राहुल गांधी ने इतना गरम - गरम खा लिया कि उनका मुंह ही जल गया..\nशांति से समोसा खाओ इतना चिल्लाने की क्या जरूरत? राहुल गांधी तो इतना गरम-गरम खा लिया कि मुंह ही जल गया। 😂😂😂\n— Richa Gulati (@RichuuG) September 17, 2018\nबता दें इससे पहले संसद में अविश्वास प्रस्ताव पर चर्चा के दौरान दिए गए भाषण के बाद राहुल गांधी ने आंख मारी थी. इसके बाद ये सोशल मीडिया पर काफी वायरल हुआ था.\nयह भी पढ़े - भोपाल में शुरु हुआ राहुल गांधी का 18 किलोमीटर लंबा रोड शो, कट्आउटस में नदारद दिखे दिग्विजय सिंह\nवहीं राहुल गांधी के इस रोड शो को संकल्प यात्रा का नाम दिया गया है. लेकिन इस यात्रा में राज्य कांग्रेस में जारी गुटबाजी साफ दिखाई दे रही है. दशहरा मैदान में सभा स्थल पर लगे बड़े - बड़े कटआउट्स में राहुल गांधी और सोनिया गांधी समेत9नेताओं के चेहरे शामिल है. लेकिन उनमें सुबे के पूर्व सीएम दिग्विजय सिंह को जगह नहीं दी गई हैं.\nहांलाकि, इस पोस्टरवार पर दिग्विजय सिंह ने कहा कि वो खुद से अपना कटआउट नहीं लगाना चाहते थे. उन्होंने कहा कि उन्हें चेहरा दिखाने की जरूरत नहीं हैं. इससे सुबे में कांग्रेस की गुटबाजी एक बार फिर उजागर हुई है.\nPM MODI INTERVIEW | कर्जमाफी से किसानों को नहीं होगा फायदा: PM मोदी\nराहुल ने ‘‘बचाओ, बचाओ’’ टिप्पणी को लेकर मोदी पर निशाना साधा


राज्यपाल ने लिया स्वच्छता अभियान में हिस्सा ·\nशिमला, 19 जून (उदयपुर किरण). राज्यपाल आचार्य देवव्रत ने बुधवार को नगर निगम शिमला द्वारा रिज स्थित पदमदेव परिसर में रिवॉली की ओर लगती पहाड़ी में आयोजित स्वच्छता अभियान में भाग लिया. उन्होंने स्वयं झाड़ू उठाकार सफाई कर स्वच्छता का संदेश दिया.\nनगर निगम शिमला की महापौर कुसुम सदरेट, उपमहामौर राकेश शर्मा, पार्षद और निगम के कर्मियों ने भी स्वच्छता अभियान में राज्यपाल के साथ भाग लिया. यह अभियान लगभग एक घंटे तक चला और राज्यपाल ने सभी को स्वच्छता के लिए प्रेरित किया.\nइसके उपरान्त मीडिया से अनौपचारिक बातचीत में राज्यपाल ने कहा कि आज दुनिया में वैश्विक उष्मीकरण एक गंभीर चुनौती बन गया है और हमें बहुमूल्य पर्यावरण की रक्षा के लिए प्रभावी कदम उठाने चाहिए ताकि मानवीय जीवन को बचाया जा सके.\nउन्होंने कहा कि हिमाचल प्रदेश को उसके नैसर्गिक सौंदर्य के लिए जाना जाता है. ईश्वर के दिए इस बहुमूल्य खजाने को बचाने के लिए हम सबको मिलकर कार्य करने की आवश्यकता है. उन्होंने कहा कि हिमाचल प्रदेश में हर वर्ष लाखों पयर्टक आते हैं.\nराज्य में पयर्टकों को और अधिक आकर्षिक करने के लिए हमारे शहरों और कस्बों को साफ-सुथरा रखा जाना चाहिए, जिसके लिए इस तरह के स्वच्छता अभियान कारगर सिद्ध हो सकते हैं.\nउन्होंने कहा कि नगर निगम शिमला द्वारा इस स्थान पर पार्क बनाने पर विचार किया जा सकता है और निगम इस जमीन को शिमला प्रेस क्लब को देने पर विचार करे. उन्होंने कहा कि निगम ने जानकारी दी है कि शहर में जहां पर भी निगम की जमीन है उसे गैर सरकारी संगठनों को रख-रखाव के लिए देने पर विचार चल रहा है और वर्ष बाद इसका आकलन किया जाएगा. जिस गैर सरकारी संगठन ने सबसे बेहतर कार्य किया होगा उसे सम्मानित किया जाएगा.


दांतों का पीलापन दूर करने के लिए आसान उपाय – digitalperfact\nआपके दांत कई कारण से पीले हो सकते हैं जैसे रोजाना मंजन नहीं करना, गुटखा, बीड़ी, या फिर किसी अन्य पदार्थों का सेवन करना आदि। धीरे-धीरे दांतों का सबसे कठोर हिस्सा माना जाने वाला इनेमल भी घिसने लग जाता हैं। लेकिन कुछ ऐसे उपाय हैं जिनकी सहायता से दांतों का पीलापन हमेशा के लिए दूर किया जा सकता हैं, तो आइए जानते हैं।\n1. खाने का सोड़ा यानी बेकिंग सोडा का इस्तेमाल करके पीले दांतों से छुटकारा पाया जा सकता हैं। यह दांतों पर मेल को दूर करता हैं। इसके लिए रोजाना मंजन करने से आधा घंटा पहले एक चुटकी बेकिंग सोडा लेकर अंगुली से मंजन करें उसके बाद ब्रश करें। ऐसा 20 से 25 दिन करने पर दांतों का पीलापन शीघ्रता से दूर होगा।\n2. प्रतिदिन संतरे के छिलके को दांतों पर हल्के हाथों से दांतों पर रगड़ें इससे दांतों का पीलापन दूर होने के साथ ही दांत चमकदार होंगे। संतरे के छिलके में विटामिन सी और कैल्शियम होता हैं जो दांतों को मजबूती भी प्रदान करते हैं।\n3. स्ट्रॉबेरी में भी भरपूर मात्रा में विटामिन सी होता हैं जो दांतो को चमकदार और मजबूत बनाता हैं। एक स्ट्रॉबेरी को पीसकर अंगुली की सहायता से दांतों पर2से3मिनट तक रगड़े। इससे दांतों का पीलापन दूर होगा।\n4. दांतों पर जमा मेल शीघ्रता से दूर करने के लिए एक नींबू के रस में एक चुटकी सेंधा नमक मिलाकर दिन में दो बार अंगुली से मंजन करें। इससे दांतों का पीलापन शीघ्रता से दूर होगा।\n5. बबूल और नीम के पत्तों को जलाकर राख बना लें अब इसमें नीम्बू का रस मिलाकर सुबह शाम मंजन करें। इससे दांतों का पीलापन शीघ्र ही दूर होगा एंव दांत मजबूत और चमकदार बनेंगे।\nघर में घड़ी इस दिशा न रखे नहीं तो आ सकता है बड़ा संकट\nवास्तु अनुसार भूल से भी ना दे ये चीज़ें दान, झेलनी पड़ेगी परेशानी


Mukti Sadhan Basu 22 Oct 2018 6:30 AM GMT\nभारत ब्राजील के बाद दुनिया का दूसरे नंबर का गन्ना उत्पादक देश है और उत्तर प्रदेश भारत का सबसे ज्यादा गन्ना उत्पादन करने वाला प्रदेश। देश के कुल गन्ना क्षेत्र का 44 प्रतिशत हिस्सा उत्तर प्रदेश में है। इसी तरह भारत के कुल गन्ना उत्पादन का 39 प्रतिशत उत्पादन उत्तर प्रदेश में होता है। वहीं, गन्ना उत्पादन की दृष्टि से महाराष्ट्र देश का दूसरा सबसे बड़ा गन्ना उत्पादक राज्य है, देश के कुल गन्ना उत्पादन का 22 प्रतिशत उत्पादन यहां से आता है। पर, महाराष्ट्र का गन्ना उत्पादक क्षेत्र प्रदेश के कुल क्षेत्रफल का महज 20 प्रतिशत है, जो कि यूपी के कुल गन्ना उत्पादक क्षेत्र के 50 प्रतिशत से भी कम है।\nध्यान देने वाली बात यह है कि यूपी में गन्ना क्षेत्र बढ़ रहा है और यह वर्ष 2017-18 में बढ़कर 22.65 लाख हेक्टेयर हो गया है जो कि 2016-17 से एक लाख हेक्टेयर ज्यादा है। लेकिन इसके बावजूद प्रदेश में गन्ना उत्पादन या तो स्थिर है या उसमें कमी आ रही है। ऐसे में वक्त की मांग है कि आत्मनिरीक्षण किया जाए और उत्तर प्रदेश की खेती को और ऊर्जावान व लाभदायक बनाने के लिए संतुलित फसल योजना के साथ-साथ कुछ सुधारात्मक कदम उठाए जाएं। उत्तर प्रदेश में गन्ने की बुरी हालत देखते हुए हाल ही में मुख्यमंत्री योगी आदित्यनाथ ने उसकी जो तुलना डायबिटीज से की है वह एकदम सही है। इस पर शोर-शराबा करने की जगह तारीफ की जानी चाहिए।\nयूपी में गन्ना क्षेत्र बढ़कर 23 लाख हेक्टेयर हो गया है, इसी आधार पर यहां से 100 लाख टन गन्ना उत्पादन की संभावना है। एक समय में अविभाजित मेरठ और मुजफ्फरनगर जिलों में इतना ज्यादा गन्ना उत्पादन होता था कि इस इलाके को यूपी का चीनी का कटोरा कहा जाता था। यूपी के 43 जिलों में गन्ने की खेती होती है हालांकि इन जिलों में इसकी उपज में काफी उतारचढ़ाव देखा जाता है। मथुरा और कानपुर जिलों में गन्ना उत्पादन प्रति हेक्टेयर 500 क्विंटल से भी कम है जबकि, शामली, मेरठ, मुजफ्फरनगर, बागपत, अमरोहा, हापुड़ और बिजनौर में उत्पादन 750 क्विंटल प्रति हेक्टेयर के आसपास है। बाकी के जिलों में गन्ना उत्पादन 500-600 क्विंटल प्रति हेक्टेयर के बीच रहता है। ऐसी स्थिति में जरूरी है कि गहन विचारविमर्श के बाद गन्ना उत्पादन बढ़ाने के लिए ऐसी योजना लागू की जाए जिसमें गन्ने की खेती का क्षेत्रफल बढ़ाने की जगह उसकी उत्पादक बढ़ाने पर ध्यान दिया जाए। इन क्षेत्रों की उत्पादकता 800 क्विंटल प्रति हेक्टेयर के राष्ट्रीय औसत से ज्यादा न हो तो कम से कम उसे छू तो ले। तमिलनाडु और पश्चिम बंगाल में गन्ने की उत्पादकता 1000 क्विंटल प्रति हेक्टेयर तक है। इसके अलावा सहयोगी फसलों की शुरूआत करके प्रति ईकाई क्षेत्र में मुनाफा बढ़ाने की जरूरत है।\nयह भी देखें: केवल नारे लगाने से नहीं दोगुनी होगी किसानों की आय, छोटे किसान को मजबूत करना होगा\nउत्तर प्रदेश की दूरदर्शी सरकार इन रणनीतिक सुझावों पर विचार कर सकती है:\n1.\tयूपी के ऐसे जिलों को, जहां 600 क्विंटल प्रति हेक्टेयर से कम गन्ना उत्पादन की औसत है और जहां के बारे में ऐसी कोई उम्मीद नहीं है कि तकनीक की मदद के बाद भी निकट भविष्य में गन्ने का उत्पादन बढ़ेगा, ऐसे क्षेत्रों को स्पष्ट तौर पर रेखांकित किया जाए।\n2.\tऐसे जिलों में गन्ने की खेती पर ज्यादा ध्यान दिया जाए जहां गन्ने की बुवाई वसंत ऋतु से शरद ऋतु तक बढ़ाई जा सके। शरद ऋतु में बोए गए गन्ने की उपज 15-20 प्रतिशत तक बढ़ जाती है, साथ ही इसमें वसंत में लगाए गए गन्ने की तुलना में शक्कर 0.5 यूनिट तक ज्यादा हो जाती है।\n3.\tऐसी उन्नत प्रजातियों की खेती पर ध्यान देना चाहिए जो कम समय में तैयार हो जाती हों। इससे जमीन पर दबाव कम होगा साथ ही सिंचाई की भी कम आवश्यकता होगी।\n4.\tऐसी प्रजातियों का चलन बढ़ाया जाए जिनसे अधिक चीनी की प्राप्ति होती हो, जैसे बिजनौर जिले में उगाए जाने वाले गन्ने की फसल से 11.7 प्रतिशत चीनी की रिकवरी है जो कि देश में सबसे ज्यादा है।\n5.\tशरद ऋतु में बोए जाने वाले गन्ने की खेती को बढ़ावा देना। इस गन्ने के साथ रबी के मौसम में उगने वाले तिलहन, दालें और सब्जियां की सहफसली खेती की जाए ताकि किसानों को तुरंत पैसा मिले। इनके अलावा सर्दियों में उगने वाले मक्का, राजमा और आलू का विकल्प भी फायदेमंद साबित हो सकता है।\n6.\tगन्ने की खेती में भूमि, जल और निवेश की गई दूसरी चीजों का पूरी निपुणता से प्रयोग किया जाए ताकि छोटे किसानों को आर्थिक रूप से सशक्त बनाया जा सके।\n7.\tगेहूं और गन्ने के ओवरलैपिंग क्रॉपिंग सिस्टम को अपनाया जाए। इस तकनीक से गन्ने की खेती में निवेश की गई सभी चीजों का पूरी निपुणता से इस्तेमाल होता है साथ ही लागत भी घटती है और मुनाफे का मार्जिन भी बढ़ता है।\nयह भी देखें: आमदनी बढ़ाने का फार्मूला : थाली ही नहीं, खेत में भी हो दाल - चावल का साथ\nगन्ने की गिनती उन फसलों में होती है जो भारी मात्रा में पानी और पोषक तत्वों का उपभोग करती हैं। इसके अलावा गन्ने की फसल साल भर खेत में खड़ी रहती है। इसमें कोई शक नहीं है कि जिस राज्य में गन्ने की खेती बहुतायात में होती है वहां की सरकार को सामाजिक और पर्यावरणीय दोनों तरह की चुनौतियों का सामना करना पड़ता है। गन्ना प्रधान राज्य की भूमि की अम्लता, क्षारीयता व उर्वरता प्रभावित होती है साथ ही उसमें ऑर्गेनिक कार्बन तत्व की कमी भी हो जाती है। दूसरी तरफ चीनी मिलों की गतिविधियों से गंदा पानी और प्रदूषण पैदा करने वाले दूसरे तत्व भी वातावरण में मिलते रहते हैं।\nचूंकि कृषि राज्य का विषय है इसलिए सरकार को एक संतुलित फसल उत्पादन योजना बनाने की आवश्यकता है। यह योजना बनाने से पहले हर साल अगले पांच वर्षों के लिए अनाज, दालों, तिलहन, कंद, मसाले, चारा, शीरा, चीनी, सब्जियों वगैरह की आवश्यकता का आंकलन कर लेना चाहिए। इसके बाद उन फसलों पर ध्यान केंद्रित करने की जरूरत है जिनकी क्षेत्र विशेष में अधिक उत्पादकता है और जिनकी खरीददारी, वितरण और बफर स्टॉक करने की व्यवस्था सरकार करे। वैसे शायद ही कोई ऐसी फसल होगी जो यूपी में न उगे और जिसे दूसरे राज्यों से मंगाना पड़े। यूपी में न केवल ढेरों फसलें उगाने की अपार संभावनाएं हैं बल्कि यह प्रदेश अपने पड़ोसी राज्यों को मछली, मांस, पोल्ट्री और डेयरी उत्पाद सप्लाई करने की क्षमता भी रखता है और खेती को एक मुनाफेवाला व्यवसाय बना सकता है।\nआखिर में होठों पर मिठास लाने के लिए योगी आदित्यनाथ की अगुआई में राज्य सरकार स्टीविया की खेती शुरू कर सकती है। स्टीविया से लो कैलोरी शुगर मिलती है। पश्चिमी देशों में इसकी भारी मांग है। इसके अलावा जिन इलाकों की मिट्ठी में खारापन बढ़ गया है वहां चुकंदर उगाकर यूपी की माटी में मिठास घोल सकते हैं।\nयह भी देखें: यह भी देखें: दाल उगाने वालों की आखिर कब गलेगी दाल\n(डॉ. एम. एस. बसु आईसीएआर गुजरात के निदेशक रह चुके हैं। ये उनके अपने विचार हैं।)\n#गन्ना उत्पादन #गन्ना किसान #उत्तर प्रदेश #चीनी #योगी आदित्यनाथ


काले क़दमों के निशान तो न छूटे धरती पर - all your actions are related to climate change | Navbharat Gold\n22 Sep 2020, 12:09:37 PM IST\nआपकी हर हरकत क्लाइमेट चेंज से जुड़ी है, तो कुछ भी करने से पहले एक बार सोचिए ज़रूरशैलेंद्र पांडेय\nहोता है। जानते हैं, इसका असर क्या हुआ? वह क्लासमेट भी पैदल स्कूल जाने लगी। आवाज़ : मोहित सिन्हा\nआईआईटी तिरुपति के प्रफेसर सुरेश जैन से एक दिन उनके बेटे ने पूछा, 'पापा, हमारे पास गाड़ी है। फिर भी आप मुझे रोज़ स्कूल पैदल क्यों ले जाते हैं। सामने रहने वाली मेरी क्लासमेट को देखिए। उसके मम्मी-पापा रोज़ बड़ी-सी गाड़ी में उसे स्कूल छोड़ने जाते हैं और वापस भी लाते हैं।' क्लास6में पढ़ने वाले नमिष का सवाल अपनी जगह सही था। पैदल होने के कारण उसे हर दिन घर से जल्दी निकलना पड़ता, जबकि उसकी क्लासमेट 10 मिनट पहले चलती और उससे पहले स्कूल पहुंच जाती।\nप्रफेसर जैन ने तब बेटे को समझाया कि सुबह 20 मिनट की वॉक से वो लोग क्लाइमेट और अर्थ के लिए कुछ अच्छा कर रहे हैं। उन्होंने नमिष को जिस अच्छे के बारे में बताया, वह है कार्बन फुटप्रिंट को कम करना। कार्बन फुटप्रिंट का मतलब है हमारी एक्टिविटी अपने पीछे कितनी ग्रीन हाउस गैसें और उसमें भी ख़ासतौर पर कार्बन डाई ऑक्साइड छोड़ती है। यहां एक्टिविटी यानी गतिविधि से आशय है हर वह चीज़, जिसमें एनर्जी शामिल हो।\nएक सरल-सा उदाहरण है कि आप गाड़ी से मार्केट जाते हैं। वहां कुछ सामान लेते हैं पैकेटबंद। घर लौटते ही एसी ऑन कर दिया। कुछ देर टीवी देखा। इस दौरान सामान से चिप्स का पैकेट निकालकर खोला और रैपर को कूड़ेदान में डाल दिया। फिर वॉशिंग मशीन में बाहर के कपड़े धोए।\nआप मानें या न मानें, लेकिन एक सामान्य दिन के इन चंद घंटों में आपने हर एक जो काम किया, उसमें कार्बन डाई ऑक्साइड गैस निकली। इस लिस्ट में आपको चिप्स का पैकेट खटक रहा होगा तो बता दें कि इस चिप्स के लिए आलू उगाने, फिर उससे पैकेटबंद प्रोडक्ट बनाने और उस दुकान तक पहुंचाने में, जहां से आपने इसे खरीदा, हर क़दम पर कार्बन गैस निकली है। इसके ये कार्बन फुटप्रिंट आख़िर में आकर आपसे जुड़ गए। प्रफेसर जैन ने इसी को कम करने की बात अपने बेटे को आसान शब्दों में समझाई थी। उन्होंने इस लिस्ट से गाड़ी को गायब कर दिया।\nकार्बन फुटप्रिंट में सबसे बड़ा खलनायक ट्रांसपोर्टेशन ही है। सेंटर फॉर रिसर्च ऑन एनर्जी एंड क्लीन एयर के सुनील दाहिया कहते हैं कि कार्बन फुटप्रिंट कम करने के लिए सबसे पहले ट्रांसपोर्टेशन को बदलना होगा। अभी हमारे दिमाग़ में है कि कार और क्लास एक-दूसरे से जुड़े हैं। इसे बदलिए। पब्लिक ट्रांसपोर्ट का इस्तेमाल शुरू करें। अगर एक-दो किलोमीटर के दायरे में जाना है तो पैदल जाएं या साइकल का इस्तेमाल करें। अगर पब्लिक ट्रांसपोर्टेशन की सुविधा मौजूद है, तो पहला विकल्प उसी को रखिए। फिर भी कैब की ज़रूरत है तो शेयरिंग करें। कार पूल आजमाएं। एक गाड़ी में यात्रियों की संख्या जितनी बढ़ती जाएगी, उनमें से हर शख़्स के हिस्से कार्बन फुटप्रिंट कम होता जाएगा।\nइसी तरह अपने घर से निकलने वाले कचरे को कम करें। हमें लगता है कि हमने घर से निकला कचरा कूड़ाघर में डाल दिया तो काम पूरा। लेकिन वहां से कचरे का असली सफ़र शुरू होता है। डंपिंग ग्राउंड में वो सड़ता है और इससे निकलती हैं तमाम तरह की ग्रीन हाउस गैस। कचरा कम करने का सबसे आसान उपाय है गैर ज़रूरी पैकेजिंग वाले सामान न लें। चीज़ों को रिसाइकल और रियूज़ करना सीखें। वेस्ट को अलग-अलग करके दें।\nअगला तरीका है घर में बिजली के वे उपकरण लगाना, जिनमें बिजली कम लगती है। इस्तेमाल न होने पर अप्लायंस बंद कर दें। रीन्यूअबल एनर्जी का इस्तेमाल शुरू करें। अपनी छतों पर सोलर पैनल तो लगवा ही सकते हैं।\nखाने और खेती पर कंट्रोल\nजितना चाहिए, उतना ही उगाएं और उतना ही पकाएं। आपको यह मानने में दिक्कत हो सकती है, लेकिन खाने और खेती से भी क्लाइमेट चेंज का नाता है। संयुक्त राष्ट्र का अनुमान है कि दुनियाभर में हर साल जितना खाना बर्बाद किया जाता है, वह लगभग साढ़े चार गीगाटन कार्बन उत्सर्जन के बराबर है। फूड वेस्ट कम कर और खेती के तरीकों को बदल पर्यावरण को बचाया जा सकता है।\nइंटरनैशनल मेज़ एंड वीट इंप्रूवमेंट सेंटर की एक रिसर्च कहती है कि भारत में अगर खेती में सुधार किया जाए तो हर साल निकलने वाली ग्रीन हाउस गैसों में 18 फ़ीसदी तक की कमी आ सकती है। इतनी कमी बराबर होगी तीन करोड़ कारों से निकले जहरीले धुएं के बराबर। वह भी अगर एक कार एक साल में 10 हज़ार किलोमीटर चलती है तो। एजेंसी ने जो उपाय बताए वो हैं, खाद का सही प्रयोग, आधुनिक तकनीक से जुताई और वॉटर मैनेजमेंट।\nफिलॉसफी को समझिए\nक्लाइमेट चेंज में हमारे शहरों और हमारी गाड़ियों की वाकई कितनी बड़ी भूमिका है, इसे समझने के लिए एक पूरा दर्शन समझना पड़ेगा। पर्यावरणविद अमित भट्ट बताते हैं कि शहरों और ट्रांसपोर्टेशन को लेकर बनाई गई फिलासफी कहती है- अवॉइड, शिफ्ट एंड इंप्रूव। इसका पहला स्टेप है कार्बन इमिशन को अवॉइड करना। मसलन घर की डिजाइन को बदलकर हम कार्बन उत्सर्जन पर लगाम लगा सकते हैं। इसका एक उदाहरण आपको आज की बड़ी-बड़ी इमारतों या कुछ बड़े घरों में भी मिल जाएगा, जहां कांच की दीवारें होती हैं।\nकांच का इस्तेमाल यूरोपीय देशों के लिए तो ठीक है, क्योंकि वहा धूप होती है पर गर्मी नहीं। लेकिन हमारे यहां धूप भी होती है और गर्मी भी। ग्लास लगाने का मतलब है धूप का सीधे अंदर आना। ऐसे में घर को ठंडा रखने के लिए एयरकंडीशनर की ज़रूरत पड़ेगी। अगर हम भारतीय निर्माण पद्धति की पुरानी तकनीक अपनाएं, जिसमें दीवारें मोटी होती हैं और छत ऊंची तो वह निर्माण अपने आप इन्वाइरन्मन्ट फ्रेंडली होगा। पहली फिलासफी यही है कि डिजाइन के द्वारा कार्बन इमिशन को रोकना।\nअब दूसरी पर आते हैं यानी शिफ्ट। उन आदतों पर चले जाइए, जिससे पर्यावरण को कम से कम नुकसान पहुंचे। जैसे ऑफिस जाने के लिए पब्लिक ट्रांसपोर्ट इस्तेमाल कर सकते हैं। कार पूल कर लीजिए। फिलॉसफी में तीसरी बात है इंप्रूव की। मान लीजिए कि आप डिजाइन और शिफ्ट को नहीं अपना सकते तो इंप्रूव कीजिए। अगर आने-जाने के लिए कार ज़रूरी ही है तो ऐसा मॉडल लें, जिसकी एवरेज अच्छी हो।\nअमित कहते हैं कि यूरोप या अमेरिका में शहरीकरण 80 फ़ीसदी तक हो गया है। वहां के लोग अवॉइड और शिफ्ट पर काम नहीं कर सकते। वे इंप्रूव की दिशा में जा रहे हैं। दूसरी ओर, हमारे यहां शहर अभी बन ही रहे हैं। दो तिहाई शहर तो अभी बने ही नहीं हैं। हमें अभी सोचना है कि ये शहर कैसे बनेंगे। इनमें ट्रांसपोर्टेशन और दूसरी पब्लिक सुविधाएं कैसी होंगी।\nशहरों की बसावट कार्बन इमिशन पर क्या असर डाल सकती हैं, इसके लिए अमित दो विदेशी शहरों की तुलना सामने रखते हैं, अटलांटा और बार्सिलोना। इन दोनों शहरों का इकनॉमिक बेस समान है, लेकिन कार्बन उत्सर्जन में अटलांटा 10 से 15 गुना आगे। एक बड़ा कारण है कि अटलांटा करीब तीन हजार स्क्वॉयर किलोमीटर में फैला है। वहां अधिकतर लोग बड़ी गाड़ियों से यात्रा करते हैं। वहीं बार्सिलोना करीब 600 स्क्वॉयर किलोमीटर में बसा है और 90 फ़ीसदी लोग वॉक करते हैं, साइक्लिंग करते हैं या पब्लिक ट्रांसपोर्ट का इस्तेमाल करते हैं। भारत के पास अभी अटलांटा जैसी ग़लती से बचने का मौका है।\nप्रफेसर सुरेश जैन इस लिस्ट में एक चीज़ और जोड़ते हैं, मांग पर नियंत्रण। उनका कहना है कि अगर आप किसी प्रोडक्ट को ज्यादा कज्यूम या यूज़ करते हैं तो वह भी अपरोक्ष रूप से कार्बन फुटप्रिंट बढ़ाने का काम करता है। दैनिक ज़रूरतों की मांग को कंट्रोल कर लेते हैं तो यह कम होगा। जैसा कि लॉकडाउन के दौरान देखा गया। लेकिन सबसे बड़ा सवाल है कि क्या व्यक्तिगत स्तर पर उठाए गए क़दमों से इतनी बड़ी धरती का कुछ भला हो सकेगा?\nप्रफेसर जैन और सुनील, दोनों ही कहते हैं कि शुरुआत तो ख़ुद से ही होगी। लोग जुड़ते जाएंगे तो असर भी दिखने लगेगा। यह कैसे होगा, इसके लिए नमिष की जो कहानी शुरू की थी, उसे पूरा सुन लीजिए। कम दूरी के लिए गाड़ी इस्तेमाल नहीं करने की वजह जानने के कुछ दिनों बाद ही उसकी क्लास में क्लाइमेट चेंज पर डिबेट थी। जब उसके घर के सामने रहने वाली क्लासमेट ने खड़े होकर बोलना शुरू किया, तभी नमिष ने उसे टोक दिया। नमिष ने अपनी टीचर से कहा कि यह गाड़ी से स्कूल आती है और गाड़ी से पलूशन होता है। जानते हैं, इसका असर क्या हुआ? वह क्लासमेट भी पैदल स्कूल जाने लगी।\nall your actions are related to climate change


सरकार को घुटनों के बल खड़ा कर दिए हरियाणा के रोडवेजकर्मी\nThursday , 20 जून 2019\nसंसद में धार्मिक नारों की गूंज के बीच विधिवेत्ता ओवैसी के नाम एक खुला पत्र\nएनजीओ के खिलाफ एफआईआर पर जयसिंह ने जतायी कड़ी आपत्ति, कहा- कार्रवाई आवाज को चुप कराने की साजिश का हिस्सा\nएनडीटीवी के प्रणय रॉय को बड़ी राहत, अपीलीय ट्रिब्यूनल ने लगाई सेबी के आदेशों पर रोक\nदेश ने दे दिया कवि सर्वेश्वर दयाल के सवालों का जवाब\nभारतीय कूटनीतिक दृष्टि से बेहद खतरनाक है नेपाल में चीनी भाषा मैंडरीन का अनिवार्य किया जाना\nबिहार में 130 बच्चों की मौत पर रिपोर्टिंग करती टीवी पत्रकारिता को हो गया है टिटनस\nमुख्य पेज पर आदर्शवाद के पुतले और वास्तविकता को अंदर के पन्ने पर मिली जगह\nएक जैसी खबरों को साथ छापने वाले अखबार नहीं छाप रहे हैं अस्पतालों में हड़ताल और मौत की खबरों को एक साथ\nनिर्मम समाज में स्वच्छता सेनानियों की गुमनाम शहादत\nमार्क्सवाद भूख और गैर बराबरी से लड़ने का एक भरोसेमंद हथियार है\nदेवता दूध से नहा रहे हैं और बाल श्रमिक भूखे सो रहे हैं - स्वामी अग्निवेश\nबदलाव के लिए उठ खड़ी हुई महिलाएं\nभारतबंद:13 प्वाइंट रोस्टर सिस्टम और आदिवासियों को वनभूमि से बेदखली के खिलाफ\nऑल इंडिया पीपुल्स फोरम: हमें एक नहीं 99 प्रतिशत नागरिकों का भारत चाहिये!\nसवर्ण आरक्षण और 13 प्वाइंट रोस्टर वापसी को चुनावी घोषणा पत्र में शामिल करने की मांग\nमौतों को नोचने आ गए\nभारतेन्दु बाबू के प्रणय-प्रेम की एक कथा: "मल्लिका"\nतनुश्री दत्ता के वकील ने पुलिस की क्लीन चिट को किया खारिज, कहा-आरोपी से मिल गयी है पुलिस\nबलात्कारी संस्कृति की जड़ें कहां हैं ?\nटूट गयी उत्तर और दक्षिण के बीच की सांस्कृतिक कड़ी\nसत्ता और पूंजी की चाकरी कर रही है मुख्यधारा की मीडिया\nफिर ट्रोल किए गए रवीश, खास दल के आईटी सेल का नफरती अभियान शुरू, बांटे प्रशांत,जावेद और नसीर के नंबर\nनसीर के गुस्से को मीडिया ने किया डर के रूप में पेश\nआखिर किसने किया है इस भीड़ को तैयार?\nन्यूज़रूम से लेकर संसद तक गूंजा एबीपी का मसला\nमेरठ के एक मुस्लिम युवक को पुलिस ने हिमाचल प्रदेश से किया गिरफ्तार, रिहाई मंच ने जताई फर्जी एनकाउंटर की आशंका\nगुजरात के बोटाद में दरबारा समुदाय से जुड़े दबंगों ने की दलित सरपंच की दिनदहाड़े हत्या\nउत्तराखंड के मुख्यमंत्री बनने वालों के टैलेंट का क्या कहना! दो किस्से देखिये\nमुजफ्फरपुर में हुई 120 से ज्यादा बच्चों की मौतों के खिलाफ माले ने की राज्यव्यापी विरोध की घोषणा\nबस्तर के दूसरे इलाकों में भी फैला पहाड़ों पर अवैध कब्जे के खिलाफ आदिवासियों का आंदोलन\nडुमरी मॉब लिंचिंग मामले में पुलिस की संदिग्ध भूमिका के विरोध में सभा\nयूपी के बाराबंकी में जहरीली शराब पीने से एक ही परिवार के4सदस्यों समेत 10 की मौत\nमहागठबंधन समर्थित भाकपा-माले प्रत्याशी राजू यादव का चुनाव-प्रचार : एक संक्षिप्त जायजा\nसुप्रीम कोर्ट ने कहा, राज्य के बाहर की एजेंसी करे एडसमेटा कांड की जांच\nउम्रकैद की सजा काट रहे व्यक्ति के नाम पर धमकी देने का भंडाफोड़\nआंदोलन , , रविवार , 04-11-2018\nपिछले16 अक्तूबर से रोडवेज कर्मचारी हड़ताल पर थे। ये हड़ताल 18 दिन रही जो एक ऐतिहासिक कर्मचारी आंदोलन रहा।2नवंबर को माननीय हरियाणा एन्ड पंजाब उच्च न्ययालय के आश्वासन पर कि 12 नवंबर के सरकार और कर्मचारी प्रतिनिधियों को आमने-सामने बैठाकर बातचीत के माध्यम से सही फैसला कोर्ट करेगा। इस आश्वासन पर रोडवेज कर्मचारी यूनियनों ने हड़ताल समाप्त कर दी। ये कर्मचारियों की जीत है या सरकार की जीत है। ये सोचने का विषय है। मुझे तो ये सरकार की जीत लग रही है। जो काम सरकार करना चाहती थी वो कोर्ट ने कर दिया।\nलेकिन बहुमत कर्मचारियों ने जिस एकता और बहादुरी से लड़ने का परिचय दिया, फासीवादी सत्ता का बहादुरी से सामना किया, उसने आम जनता का दिल जीत लिया। इसलिए आंदोलन को देखें तो ये कर्मचारियों की बहुत बड़ी जीत है। जो एकता कर्मचारियों में देखने को मिली शायद ऐसा पहली बार हुआ। ये एकता भविष्य में रंग लाएगी।\nहरियाणा में परिवहन की लाइफ लाइन हरियाणा रोडवेज है। हड़ताल होने के कारण आम जनता जो हजारों की तादाद में रोजाना सफर करती है वो खासी परेशानी में थी। तानाशाही में विश्वास रखने वाली हरियाणा सरकार ने इस हड़ताल को कुचलने के लिए प्रत्येक हथकंडा अपनाया। सरकार और भाजपा द्वारा हड़ताल को तोड़ने के लिए झूठे प्रचार से लेकर दमनात्मक कार्रवाई की गई। हरियाणा सरकार द्वारा न्यूज़ पत्रों में बड़े-बड़े विज्ञापन देकर कर्मचारियों और इस हड़ताल को बदनाम किया गया। हरियाणा सरकार कह रही है कि कर्मचारियों की लड़ाई तनख्वाह को बढ़वाने के लिए है। सरकार ने इनको मिल रही सारी सुविधाएं उस विज्ञापन में छपवाई। लेकिन रोडवेज कर्मचारियों की हड़ताल करने की प्रमुख वजह रोडवेज का निजीकरण है और उसके तहत 720 निजी बसों को सरकारी बेड़े में शामिल करना है।\nआंदोलन की दशा\n3-4 यूनियनों का साझा गठजोड़ करके कर्मचारी यूनियन मजबूती के साथ खड़े थे। सभी सरकारी विभागों के कर्मचारी भी इनके समर्थन में2दिन की सामूहिक हड़ताल करके समर्थन दे चुके थे। अध्यापक 100 बस सरकारी बेड़े में अपनी तनख्वाह से देने की पेशकश सरकार से कर चुके थे। सैकड़ों कर्मचारियों को बर्खास्त किया जा चुका था तो हजारों पर मुकदमे दर्ज हुए थे, गिरफ्तारियां हुई थीं। ये कर्मचारी आंदोलन इतिहास में एक मजबूत आंदोलन के तौर पर याद किया जाएगा।\nमैं अपने छात्र जीवन से ही कर्मचारी आंदोलन का समर्थन करता रहा हूं। बहुत बार कर्मचारी आंदोलन में लाठियां भी खाई हैं। मुझे याद है 2006-07 में हरियाणा सरकार हिसार से दिल्ली व चंडीगढ़ के लिए वॉल्वो बस चला रही थी। हम रात 12 बजे ही कर्मचारियों के साथ रोडवेज हिसार में वॉल्वो बस न चले इसके विरोध में रुक गए। सुबह6बजे बस चलनी थी। विरोध हुआ। सरकार ने लाठी चार्ज किया। कर्मचारी नेताओं को गिरफ्तार कर लिया गया। लाठी चार्ज और वॉल्वो बस के खिलाफ पूरे हरियाणा में रोडवेज ने चक्का जाम कर दिया। हड़ताल2दिन चली उसके बाद सरकार और कर्मचारी यूनियनों का समझौता हो गया। यूनियन ने ऐलान किया कि सरकार झुक गयी और हमारी सब मांगें मान ली गयी हैं।\nलेकिन वॉल्वो बस उसके बाद भी चलती रही अब सवाल ये पैदा हुआ कि कौन सी मांग मानी ली गयी। क्योंकि विरोध और चक्का जाम तो वॉल्वो बस के खिलाफ था। लेकिन वो तो अब भी चल रही थी।\nमैंने अलग-अलग विभागों की दर्जनों हड़तालें देखी है उनमें गया भी हूं यूनियन नेताओं के निजीकरण के खिलाफ जोश भरे भाषण भी सुने हैं लेकिन फिर भी सरकारें निजीकरण करने में कामयाब रही हैं। प्रत्येक आंदोनल के बाद यूनियन बोलती रही है कि सरकार झुक गयी और जीत हमारी हुई है। अगर ऐसा हुआ है तो फिर निजीकरण क्यों हुआ है। जिस जीत का दावा यूनियनें करती रहीं आखिर वो कौन सी जीत थी, किन मुद्दों पर जीत हासिल की गई।\nहरियाणा ही नहीं पूरे देश का प्रगतिशील बुद्धिजीवी, लेखक, कलाकार, वामपंथी आज भी इस हड़ताल को मजबूती से समर्थन कर रहा है।\nलेकिन क्या इन कर्मचारी यूनियनों के अवसरवादी, सुधारवादी, समझौतावादी कार्यक्रम के आधार पर निजीकरण को रोका जा सकता है?\nहड़ताल के दौरान सरकार और कर्मचारियों के प्रतिनिधियों की बातचीत का वीडियो देखा। सरकार जहां निजी बसों के पक्ष में मजबूती से खड़ी दिखी तो वहीं कर्मचारी नेता बातचीत में सरकारी बस लाने की और इसके लिए 1 महीने का वेतन देने की बात करते हुए दिखे लेकिन साथ ही सरकार पर ये आरोप लगाते मिले कि ये बस महंगी है और इनके टेंडर बंटवारे में बहुत बड़ा घोटाला हुआ है। इन बसों के सिर्फ कुछ मालिक हैं।\nकर्मचारियों का ये पक्ष क्या साबित करता है? यूनियन पक्ष के अनुसार अगर बस सस्ती और टेंडर बंटवारा सरकार ईमानदारी से करती तो क्या कर्मचारी यूनियन को कोई दिक्कत नहीं है?\nइस हड़ताल को इनेलो नेता अभय चौटाला और कांग्रेस के पूर्व मुख्यमंत्री भूपेंद्र सिंह हुड्डा ने भी समर्थन दिया है। लेकिन क्या वो ईमानदारी से समर्थन में हैं। जब इनेलो और कांग्रेस की सरकार सत्ता में थी तो उस समय ये खुद भी निजीकरण कर रहे थे साथ में ही कर्मचारी आंदोलन का दमन भी कर रहे थे। दोनों विपक्षी पार्टियां अपने कार्यकर्ताओं को आंदोलन के पक्ष में उतारने की बजाए सिर्फ बयान देकर ही फसल काटने की फिराक में हैं।\nहरियाणा में सर्व कर्मचारी संघ सीपीएम समर्थित और हरियाणा कर्मचारी महासंघ सीपीआई समर्थित यूनियनें हैं जिनका लगभग सभी विभागों में मजबूत प्रभाव है। हरियाणा का कर्मचारी आंदोलन ही नहीं पूरे देश का कर्मचारी आंदोलन जहां सीपीएम या सीपीआई की या दूसरी अवसरवादी यूनियनें हैं। जिनका कोई क्रांतिकारी कार्यक्रम नही है वहां सब जगह बड़ी बुरी दशा है। इन कर्मचारी यूनियनों में व्यक्तिवाद, जातिवाद, क्षेत्रवाद और अवसरवाद हावी रहता है। कर्मचारी जो यूनियन का नेता बन गया वो ड्यूटी कभी करता ही नहीं होता। एक रोडवेज डिपो की कर्मचारी यूनियन यूनिट का प्रधान तो ऐसा था जो खुद निजी बस में हिस्सेदार था। क्या ऐसे नेता लड़ेंगे निजी बसों के खिलाफ लड़ाई।\nइस पूरी लड़ाई में हरियाणा का नागरिक क्या सोचता है और वो किस तरफ खड़ा है। ये जरूर देखना चाहिए।\nजनता क्यों है खिलाफ\nकर्मचारियों की ये लड़ाई रोडवेज को बचाने की लड़ाई है ताकि रोजगार बचाया जा सके। सरकार पूंजीपतियों के फायदे के लिए सरकारी विभागों को निजी हाथों में सौंप कर रोजगार खत्म करना चाहती है। इसलिए कर्मचारी सरकार के खिलाफ व रोजगार के लिए लड़ रहे हैं।\nहरियाणा की जनता कि पहली पसन्द सरकारी नौकरी है। इसके बाद भी क्या कारण है कि जनता रोडवेज के समर्थन में मजबूती से नहीं आई। इसके विपरीत जैसे ही सरकार ने सिर्फ3महीने के लिए भर्ती करने के लिए बेरोजगारों को बुलाया हजारों की तादात में 10 वीं से लेकर एमफिल किये हुए नौजवानों ने नौकरी के लिए अप्लाई कर दिया। दूसरे विभागों के कर्मचारियों ने टिकट काटने व बस चलाने की जिम्मेदारी उठाई।\nएक कर्मचारी दूसरे कर्मचारी के खिलाफ क्यों, नौजवानों द्वारा ये गद्दारी क्यों -\nइसका सीधा कारण जनता व कर्मचारियों में वर्गीय चेतना का न होना है। कुछ साल पहले कर्मचारियों की हड़ताल का समर्थन कर रहे किसान सभा वालों पर एक गांव में हमला तक कर दिया गया था। इसके लिए सबसे पहले कर्मचारी खुद जिम्मेदार है या कर्मचारियों की अवसरवादी यूनियनें हैं। सरकारी कर्मचारी चाहे किसी भी विभाग से और किसी भी पोस्ट से सम्बंध रखता हो। उसका व्यवहार आम जनता के प्रति बहुत ही घटिया स्तर का हो गया है। वो अपने आपको जनता का नौकर नहीं मालिक समझने लगता है उसी समझ के अनुसार वो जनता से घटिया व्यवहार करता है।\nकर्मचारियों की तनख्वाह 30 हजार से लाख रुपये तक है लेकिन फिर भी बहुमत कर्मचारी की नजर जनता की जेब पर रहती है। किसी भी विभाग में बिना रुपये लिए कोई काम नहीं होता है। अच्छी तनख्वाह और अच्छी सुविधाएं लेने के बावजूद कर्मचारी ईमानदारी से अपनी ड्यूटी नहीं निभाता है। सफाई कर्मचारी सफाई नहीं करता, बिजली कर्मचारी बिना रुपये लिए तार भी नहीं जोड़ता, सरकारी स्कूलों और अस्पतालों के जो हालात हैं वो सबके सामने ही हैं। बाकी विभागों के हालात भी बहुत बुरे हैं। अगर कर्मचारी यूनियनों का कार्यक्रम क्रांतिकारी कार्यक्रम होता तो उनके मार्फ़त सभी विभागों के कर्मचारियों को सत्ता की जन विरोधी नीतियों, उदारीकरण, भूमंडलीकरण व निजीकरण के खिलाफ वर्गीय राजनीतिक चेतना से लैस किया जा सकता था। अगर कर्मचारियों में ये चेतना आती तो जनता में भी आती और उनके व्यवहार में ये सब दिखता और जनता कभी खिलाफ नहीं जाती।\nवर्गीय राजनीतिक चेतना न होने के कारण अवसरवाद\nवर्तमान में वर्गीय राजनीतिक चेतना न होने के कारण कर्मचारी कितना अवसरवादी है इसका अंदाजा इसी बात से लगाया जा सकता है कि हरियाणा में कर्मचारी यूनियनों का गठन सीपीएम और सीपीआई की बदौलत हुआ। आज तक जितने भी कर्मचारी आंदोलन हुए उनमें लाठी खाने से लेकर जेल जाने तक इन दोनों पार्टियों के कार्यकर्ता शामिल रहे। लेकिन ये भी सच्चाई है कि कभी भी कर्मचारियों ने सीपीएम और सीपीआई को वोट नहीं दिया। वोट देने के समय उन्हीं पार्टियों को चुना जो निजीकरण करना चाहती थीं। कर्मचारियों ने कभी भी अपने गांव या कालोनियों में नौजवानों, मजदूरों, किसानों और महिलाओं के जन संगठन बनाने में कभी भी साथ नहीं दिया। विरोध जरूर किया।\nआंदोलन की दिशा क्या हो\n1. अगर ईमादारी से निजीकरण रोकना है तो सबसे पहले कर्मचारियों में क्रांतिकारी विचार से लैस कर्मचारी यूनियन बनाने की जरूरत है। जो साम्राज्यवादी नीतियों को पहचान ले और सुधारवाद, अवसरवाद, क्षेत्रवाद, जातिवाद और करप्शन के खिलाफ मजबूती से लड़ सके।\n2. कर्मचारियों को यूनियन के मार्फ़त मेहनतकश आवाम के पक्ष में वर्गीय राजनीतिक चेतना से लैस किया जाना सबसे पहली जरूरत है।\n3. कर्मचारी जिस भी जगह रहता है उस जगह अपने आस-पास जनवादी संगठनों का निर्माण करने में मदद करे। ताकि सरकार की जनविरोधी और निजीकरण विरोधी नीतियों के खिलाफ जनता का एक मजबूत मोर्चा बनाया जा सके।\n4. जनता के साथ कर्मचारियों का व्यवहार सुधारा जाए। क्योंकि कर्मचारी की तनख्वाह जनता की जेब से ही आती है।\n5. कर्मचारी ईमानदारी से अपनी ड्यूटी निभाये ताकि जनता को विश्वास हो सके कि कर्मचारी कामचोर नहीं है।\n6. दुश्मन और दोस्त को पहचाना जाए।\nये लड़ाई सिर्फ निजीकरण के खिलाफ नहीं है, सिर्फ लड़ाई रोजगार के लिए नहीं है। ये लड़ाई साम्रज्यवाद की उदारीकरण,निजीकरण और भूमंडलीकरण (LPG) की नीतियों के खिलाफ है जो मेहनतकश आवाम को गुलाम बनाती है। अगर आने वाले समय में आंदोलन सही दिशा नहीं पकड़ा तो सरकार को निजीकरण करने से रोकना नामुमकिन हो जाएगा।\n(उदय राम स्वतंत्र टिप्पणीकार हैं और आजकल हरियाणा के हिसार में रहते हैं।)\nTagharyana court police strike roadways\nTweets by janchowk\n© 2017 JanChock.\nDesign by Nescant


व्यापारियों के लिए शर्तों की समीक्षा – विकल्पों की विशाल रेंज - बाइनरी विकल्प के लाभ\nबेनोय रॉय रिलीज़ की तारीख - जून 2, 2020\nएक नियम के रूप में, वे वैकल्पिक रूप से स्थित तने और भूरे-हरे पत्तों के लम्बी आकार के होते हैं। झाड़ी पर फूल आमतौर पर एक बनता है, हालांकि कई फूलों की प्रजातियां हैं, जहां कलियां3से5तक हो सकती हैं। व्यापारियों के लिए शर्तों की समीक्षा – विकल्पों की विशाल रेंज ऐसी परिस्थितियों में बिटकॉइन और ILCoin जैसी क्रिप्टोकरेंसी और ब्लॉकचेन से संबंधित सुरक्षा पहलू अधिक महत्वपूर्ण हो जाते हैं. फर्जी योजनाओं के शिकार होने के बाद बडे-बडे वादों और आकर्षक तस्वीरों के बजाय उद्योग में अधिक से अधिक लोग प्रोजेक्ट में मूल तकनीक आधार की तलाश में हैं. और ILCoin क्रिप्टो में उपयोग की जा रही हालिया तकनीकी सफलता, सी2पी-प्रोटोकॉल, लोगों की चिंताओं को कम करने का सिर्फ एक संभावित तरीका हो सकता है। उत्तर: अपने लिए निर्धारित करें कि आप आम तौर पर क्या जानते हैं और आपकी कमाई का संभावित स्तर क्या है।\nपिनबर्स की छाया भविष्य के समर्थन प्रतिरोध स्तर के रूप में कार्य कर सकती है। स्केल अपने लेटर वैल्यू को रूट नोट या स्केल के "टॉनिक" से लेते हैं। साइटग्राउंड का ध्यान रखने वाले वेब होस्टिंग के प्रमुख तत्व निम्नलिखित हैं।\nकार्डधारक चाहे व्यावसायिक यात्रा, पारिवारिक अवकाश यात्रा या सहज शॉपिंग यात्रा की योजना बना रहा हो, एयर इंडिया एसबीआई कार्ड, सामूहिक रूप से अनूठे पुरस्कारों और सुविधाएं प्रदान करता है। जी हाँ। सार्वजनिक ऑफरिंग में आबंटित सेक्युरिटीज इलेक्ट्रानिक फॉर्म में प्राप्त करना संभव है। सार्वजनिक निर्गम आवेदन पत्र में उस तरीके का उल्लेख करने का प्रावधान है जिसमें कोई निवेशक आबंटित सेक्युरिटीज प्राप्त करना चाहता है। उसे आवेदन पत्र में नाम में बीओ आईडी तथा डीपी के नाम तथा आईडी का उल्लेख करना होगा। किया गया कोई भी आबंटन बीओ के खाते में क्रेडिट किया जाएगा।\nबाजार विशेषज्ञों द्वारा शेयर बाजार अब हुआ आसान कोर्स के साथ शेयर बाजार के बारे में जानें।\nकई तकनीकों को विकसित किया गया है जो सेंट्रल बैंक के विशेषज्ञों को मौजूदा आर्थिक स्थिति में सोने के भंडार का स्तर निर्धारित करने की अनुमति देते हैं। इस्लामी राज्य या ख़िलाफ़त एक ही सूरत में सफल हो सकता है कि पूरे ख़िलाफ़त में एक ही शासक हो, कोइ सीमा न हो, भौगोलिक और सांस्कृतिक एकता हो, जो आज के ज़माने में संभव व्यापारियों के लिए शर्तों की समीक्षा – विकल्पों की विशाल रेंज ही नहीं है।\nविकल्प विकल्प खरीदार अनुबंध खरीदने के लिए प्रीमियम के रूप में एक ज्ञात मूल्य का भुगतान करते हैं। विकल्प दांव तभी सफल होता है जब अनुबंध के लिए भुगतान किए गए प्रीमियम की तुलना में कैनोला वायदा की कीमत स्ट्राइक मूल्य से अधिक हो। इसलिए व्यापारियों को लाभ के लिए कनोला वायदा में कदम के आकार और समय के बारे में सही होना चाहिए। PAMM खाते की लाभप्रदता भिन्न हो सकती है प्रायः यह 50-100% की सीमा में है, लेकिन 200% से अधिक हो सकता है। हालांकि, मैं आपको सावधानी बरतने की सलाह देता हूं, क्योंकि बहुत आकर्षक व्यापार एक जोखिम भरा व्यवसाय है। कॉपीवाइटर के साथ एक और लोकप्रिय टेक्स्ट-आधारित एक्सचेंज, जहां आप न केवल ऑर्डर ले सकते हैं, बल्कि स्टोर में अपने लेख प्रकाशित कर सकते हैं, जो कीमत आप चाहते हैं उसे उजागर कर सकते हैं।\nसर्दियों में: 2: 45 - 3: 45; 8: 45 - 9: व्यापारियों के लिए शर्तों की समीक्षा – विकल्पों की विशाल रेंज 15; 15: 45 - 16: 15।\nछात्र आमतौर पर ग्राहक होते हैं, इसलिए टर्म पेपर, निबंध और स्नातक डिप्लोमा की मांग अधिक मौसमी होती है। काम करने के लिए आपको अच्छी सोच और साक्षरता के साथ एक प्रशिक्षित व्यक्ति होने की आवश्यकता है।\nभारत के सबसे सफल प्रोडक्शन हाउस में से एक, बालाजी टेलीफिल्म्स लिमिटेड ने हाल ही में चौथी तिमाही के लिए अपने वित्तीय परिणामों में 34% राजस्व वृद्धि की घोषणा की है (31 मार्च 2020 तक)। इसी के साथ, बालाजी टेलीफिल्म्स, बालाजी मोशन पिक्चर्स लिमिटेड और ऑल्ट बालाजी सहित अपने सभी तीन डोमेन में वृद्धि दर्ज की है, नजीतन बिज़नेस परफॉर्मेंस में उल्लेखनीय उछाल देखी गयी है। उनकी सराहनीय वृद्धि को देखते हुए, बालाजी ने निश्चित रूप से अपने दर्शकों का मनोरंजन करना सुनिश्चित किया है। लॉकडाउन अवधि के दौरान भी ऑल्ट बालाजी के साथ सब्सक्राइबर्स का गहन जुड़ाव देखा गया है। कार्यक्रम के चमत्कार के पूरे सिद्धांत को कुछ चरणों के तार्किक अनुक्रम के रूप में दर्शाया जा सकता है। लाभ: तैयार परियोजना को ई-मेल या फैक्स द्वारा सीधे व्यापारियों के लिए शर्तों की समीक्षा – विकल्पों की विशाल रेंज कार्यक्रम से भेजा जा सकता है, प्रिंट आउट।\nविदेशी मुद्रा प्रतिस्पर्धी रणनीतियाँ मई 8, 2020\nसर्वश्रेष्ठ विदेशी मुद्रा सिग्नल प्रदाता जुलाई 14, 2019\nक्या है बिनोमो – कंपनी तथ्य अगस्त 6, 2018\nविदेशी मुद्रा बुनियादी बातों और समाचार नवम्बर 25, 2018


Tips To Identify Fake Cosmetics And How To Avoid Them\nEditorial17 Mar 2020, 16:16 IST\nकहीं आप तो नहीं खरीद रहीं फेक कॉस्मेटिक्स? सही प्रोडक्ट पहचानने के लिए अपनाएं ये Tips\nबाज़ार में कई नकली कॉस्मेटिक प्रोडक्ट्स मिलते हैं। आप कोई गलत प्रोडक्ट न खरीद लें उसके लिए ये टिप्स आपके काम आ सकते हैं।\nमेकअप खरीदना अपने आप में एक बहुत ही चैलेंजिंग काम है, लेकिन इससे भी ज्यादा चैलेंजिंग ये पता लगाना है कि आखिर आप जो मेकअप खरीद रही हैं वो असली है या नकली। दरअसल, अपनी स्किन टोन, टेक्शचर और बजट के हिसाब से हम कोई ब्रांड या कोई प्रोडक्ट चुन तो सकते हैं, लेकिन ये कैसे पता लगाया जाए कि जो मेकअप हम खरीद रहे हैं वो असली ही है। ये तो सभी जानते हैं कि नकली मेकअप प्रोडक्ट्स हमें बड़ी आसानी से सड़क किनारे भी मिल जाते हैं, लेकिन अगर आप किसी नई दुकान से कॉस्मेटिक्स खरीद रही हैं तो वो सही है या नहीं ये जानने का भी अपना अलग तरीका है।\nदरअसल, नकली कॉस्मेटिक्स न सिर्फ आपकी स्किन और बालों को बल्कि आपकी आंखों और होठों को भी नुकसान पहुंचाते हैं और कई केस में तो ये स्किन से जुड़ी गंभीर बीमारियों का कारण भी बन सकते हैं। हालांकि, इन प्रोडक्ट्स की कीमत काफी कम होती है, लेकिन इन्हें लेने से बचना चाहिए। तो अगर आप भी मेकअप प्रोडक्ट्स खरीदने की सोच रही हैं तो जानिए कि कैसे आप सही कॉस्मेटिक्स पहचान सकती हैं।\n1. एक ही दुकान या ब्रांड से प्रोडक्ट्स खरीदें-\nकॉस्मेटिक्स खरीदने के लिए आप बार-बार दुकान न बदलें। ऑथोराइज्ड सेलर से ही कॉस्मेटिक्स लें। आप चाहें रिटेल में खरीद रही हों या फिर ऑनलाइन कभी भी रसीद लेना न भूलें। इसके अलावा, ऐसी दुकानों के फेक प्रोडक्ट्स पर यकीन न करें जो ज्यादा डिस्काउंट देने का दावा कर रहे हों। एक ब्रांड पर निर्भर रहना जरूरी है। ये सबसे अच्छा तरीका है इस बात का ध्यान रखने का कि आप किसी मार्केटिंग फ्रॉड का हिस्सा न बनें।\nइसे जरूर पढ़ें- अगर है डार्क सर्कल की समस्या, तो इस तरह चेहरे पर लगाएं कंसीलर\n2. जिस ब्रांड को खरीदने जा रही हैं उसका लेबल ध्यान रखें-\nआप इसके बारे में ऑनलाइन भी थोड़ी रिसर्च कर लें। अगर आपको लगता है कि पैकेजिंग में थोड़ी गलती है तो दूसरे स्टोर पर भी चेक करें। अगर आप उस ब्रांड की रेग्युलर यूजर हैं तब तो आपको ध्यान होगा ही, लेकिन अगर नया प्रोडक्ट खरीद रही हैं तो हो सकता है कि आप कन्फ्यूज हो जाएं। इसके अलावा, कई बार कंपनी भी अपनी ब्रांडिंग, कलर-कोडिंग और लोगो आदि बदल देती है इसलिए आप उसका भी ध्यान रखें।\nये चीज़ें आपको ध्यान से चेक करनी होगी। कई बार प्रोडक्ट के वजन से भी पता लगाया जा सकता है। नाम से लेकर, साइज, वजन, पैकिंग, शेड आदि में बदलाव आसानी से पकड़ा जा सकता है। बसे थोड़ा ध्यान रखने की जरूरत है। लिपस्टिक खरीदते समय ध्यान रखें लिपस्टिक का शेड देखने पर भी पता चल जाता है कि ये असली है या नकली। आप प्रोडक्ट की आधिकारिक ब्रांड वेबसाइट चेक करें।\n3. पैकेजिंग पर ध्यान-\nअगर आप बड़े ब्रांड का प्रोडक्ट खरीदने जा रही हैं तो उसकी पैकेजिंग पर ध्यान रखें। बड़े ब्रांड्स अपनी पैकेजिंग पर बहुत ध्यान रखते हैं। जैसे प्लास्टिक या ग्लास क्वालिटी। कई बार प्रोडक्ट को छूकर पता लगाया जा सकता है कि वो असली है या नकली। आप ब्रांड और प्रोडक्ट का सीरियल नंबर उसकी वेबसाइट या एप पर डालकर भी चेक कर सकती हैं। जैसे लैक्मे के काजल में सिक्योरिटी होलोग्राम होता है और मेबिलीन के काजल में हॉट स्टैम्प स्टीकर।\n4. खुशबू और कंसिस्टेंसी-\nप्रोडक्ट की खुशबू और कंसिस्टेंसी से भी फर्क पड़ता है। जब आपको टेस्टर ट्राई करवाया जाए तो आप ये ध्यान दें कि उसकी कंसिस्टेंसी या खुशबू कैसी है। ब्रांडेड प्रो़डक्ट्स की खुशबू और कंसिस्टेंसी काफी स्मूथ होती है और फेक प्रोडक्ट्स में आपको कुछ अलग ही दिखेगा।\n5. ब्रश और स्पॉन्ज भी चेक करें-\nअगर किसी प्रोडक्ट की पैकेजिंग एक जैसी है भी तो भी अंदर कुछ न कुछ अलग जरूर होगा। आप सोच सकते हैं कि मेकअप ब्रश और स्पॉन्ज में बदलाव कैसे आए हैं, या इन्हें कैसे चेक किया जाए, लेकिन ये बहुत आसानी से बदले जा सकते हैं। इसलिए आप अंदर के प्रोडक्ट की क्वालिटी भी टेस्ट करें। शेप, साइज, कलर या पूरी क्वालिटी में असर हो सकता है। आप इसे ध्यान से चेक करें।\nइसे जरूर पढ़ें- हर मौसम में इस्तेमाल कर सकती हैं ये6क्रीम्स, आपके लिए हो सकती हैं परफेक्ट\nमेकअप करते हुए कंसीलर को सिर्फ एक नहीं, कई तरीकों से इस्तेमाल कर सक...\n6. पहले टेस्ट करें फिर खरीदें-\nमेकअप प्रोडक्ट्स खरीदने से पहले ध्यान रखें कि आप पहले ट्राई जरूर कर लें। फाउंडेशन को हाथ में लगाकर देखें, आईशैडो या ब्लश के साथ भी ऐसा ही करें। अगर वो आसानी से ग्लाइड हो रहा है तो ठीक है, अगर नहीं हो रहा तो ये फेक हो सकता है। ऐसे ही मस्कारा लेते समय उसके ब्रश को ध्यान से देखें।\nAll Image Credit: Pinterest/ Ori bionature/ Allureoffers.com\nmakeup tips Makeup Affordable Beauty Products Lead in Cosmetics Makeup mistakes


प्रेमचंद की बहुजन कहानियाँ और जाति के प्रश्न | फॉरवर्ड प्रेस\nप्रेमचंद की बहुजन कहानियाँ और जाति के प्रश्न\n“प्रेमचंद ने ऐसी एक भी कहानी नहीं लिखी है जिसका सम्बन्ध किसान जीवन से हो और उसका किसान पात्र किसी अगड़ी या दलित जाति का हो! उनकी ऐसी कहानियों के जाति-विन्यास पर ध्यान देने से यही पता चलता है कि असली किसान केवल पिछड़ी जातियों के लोग हैं. ऊँची जातियों के लोग कृषि पर आश्रित तो हैं; मगर वे भू-स्वामी हैं, वे मेहनतकश किसान नहीं हैं।” फ़ारवर्ड प्रेस द्वारा शीघ्र प्रकाश्य प्रेमचंद की बहुजन कहानियों पर केंद्रित संकलन में भी यह बात उभर कर आती है। प्रकाश्य पुस्तक की पांडुलिपि के मद्देनज़र लिखा गया कमलेश वर्मा का लेख :\nBy Kamlesh Verma कमलेश वर्मा On February 6, 20192Comments Read this article in English\nप्रेमचंद की कहानियों के अनेक संकलन विषय के अनुसार प्रकाशित हो चुके हैं. बहुजन दृष्टि से कहानियों का चयन करके तैयार किया गया यह संकलन अपने ढंग का पहला संकलन है. प्रेमचंद की इन कहानियों पर पहले भी विचार-विमर्श किया जाता रहा है. ये कहानियाँ बहुत बार पढी गयी हैं. इनका प्रकाशन भी अलग-अलग संकलनों में अनेक बार हो चुका है. सारांश यह है कि प्रेमचंद की इन कहानियों से हमारा परिचय पुराना है और इन कहानियों की विशेषताओं पर भी कई बार बातें हो चुकी है.\nइन कहानियों को बहुजन दृष्टि से संकलित करने का अपना उद्देश्य है. इनके माध्यम से यह बताने की कोशिश की जा रही है कि दलितों-पिछड़ों की बहुसंख्यकता से निर्मित बहुजन समाज को प्रेमचंद ने किस रूप में पेश किया है, इस पर बात होनी चाहिए. ध्यान दिया जाना चाहिए कि इन कहानियों के मुख्य पात्र दलित और पिछड़ी जातियों के बीच से लिए गए हैं. हिन्दी आलोचना में दलित जातियों के पक्ष पर तो विचार हुआ है, मगर पिछड़ी जातियों के पक्ष अभी प्रायः अछूते हैं. मगर, प्रेमचंद की कहानियों में पिछड़ी जातियों को मुख्य विषय के रूप में अपनाया गया है. इनमें प्राप्त विवरणों और उद्देश्यों पर ध्यान दिया जाए तो हम पाएँगे कि प्रेमचंद ने किसान की संवेदना को व्यक्त करती जितनी कहानियाँ लिखी हैं, उनके पात्र पिछड़ी जातियों से हैं. आप प्रेमचंद की कहानियों के अलावा उपन्यासों के बारे में भी यह बात विश्वासपूर्वक कह सकते हैं कि प्रेमचंद किसान के रूप में केवल पिछड़ी जातियों के पात्रों को ही चिह्नित करते हैं.\nदलित विमर्श के कुछ आलोचकों के द्वारा प्रेमचंद से असहमति जताई गयी है कि उन्होंने दलित जीवन का चित्रण ठीक से नहीं किया है. सर्वाधिक आक्रमण डॉ. धर्मवीर ने किया है. वे मानते हैं कि प्रेमचंद ने दलित समाज को ठीक से नहीं समझा है और अपनी रचनाओं में इस समाज के प्रति अपमानजनक व्यवहार किया है. लेकिन हिन्दी आलोचना ने प्रेमचंद के सामाजिक विश्लेषण को उच्च कोटि का माना है और दलित समाज के बारे में उनके लेखन की खूब प्रशंसा की है. प्रेमचंद के सन्दर्भ में, दलित प्रश्न पर दलित विमर्श के कुछ आलोचकों और हिन्दी आलोचना के कुछ आलोचकों की राय हमें अलग-अलग प्राप्त होती है.\nप्रेमचंद की बहुजन कहानियों का विश्लेषण जाति-आधारित सामाजिक विन्यास को ध्यान में रखकर करने की ज़रूरत है. यह काम हिन्दी आलोचना में आज तक नहीं हो पाया है. ऐसा करते हुए इस बात का ध्यान ज्यादा रखना है कि प्रेमचंद की रचनाओं में यह विन्यास किस रूप में मौजूद है! उस विन्यास को सामने रखने के बाद मतभेद हो सकता है कि वह ठीक है या नहीं?\nप्रेमचंद की रचनाओं में मौजूद जातियों को अगर अगड़ी, पिछड़ी और दलित जातियों के समूह में बाँट कर देखें तो जाति-आधारित सामाजिक विन्यास को बेहतर तरीके से समझा जा सकता है. उनकी रचनाओं में अगड़ी जातियाँ ‘वर्चस्व’ बनाए रखने के लिए प्रयत्नशील है. इन जातियों में प्रायः ब्राह्मण और क्षत्रिय जातियाँ हैं. इनका उदेश्य यही दिखाया गया है कि ये गाँव की ज़मीन से लेकर गाँव के लोगों तक पर अपना वर्चस्व बनाए रखने के लिए प्रयत्नशील हैं. उनका वास्तविक नुकसान भले न हो रहा हो, मगर अपनी हांक कायम रखने के लिए वे निर्मम अत्याचार तक करने पर उतारू हो जाते हैं. ‘विध्वंस’ कहानी में पंडित उदयभान एक संतानहीन विधवा वृद्धा गोंड़िन भुनगी का भाड़ केवल अपनी हनक बनाए रखने के लिए तोड़ देते हैं और उसकी बटोरी हुई पत्तियों में आग लगवा देते हैं. इनका मकसद यही रहा कि इन कमज़ोर जातियों को धन से ही नहीं, मन से भी पराजित करके रखो तभी ये तुमसे डरते रहेंगे! ‘ठाकुर का कुआँ’ में पानी खींचते समय गंगी के मन की दशा का जो चित्रण हुआ है, वह इसी ‘वर्चस्व’ की घोषणा करता है. इन जातियों को तरह-तरह से इतना दबाओ कि तुम्हारी आशंका मात्र से इनकी साँसें रुक जाएँ! यह कहानी साफ़ पानी के लिए तड़पते दलित समाज की शहादत को ‘कर्बला’ की तरह व्यक्त करती है! ‘सद्गति’ दलित जीवन की दुर्गति का बयान करती है. दुखी चमार पं. घासीराम के दरवाज़े पर लकड़ी चीरते-चीरते दम तोड़ देता है. ऐसी अनेक कहानियाँ हैं जिनमें प्रेमचंद ने अगड़ी जातियों की वर्चस्वकामी प्रवृत्ति को रेखांकित किया है. इसका अर्थ यह नहीं है कि उन्होंने अगड़ी जातियों के किसी दूसरे पक्ष को रखा ही नहीं है. ‘बड़े घर की बेटी’ एक क्षत्रिय (राजपूत या भूमिहार) परिवार की कहानी है और उसमें पारिवारिक संवेदना के मार्मिक पक्ष चिह्नित हुए हैं. ‘नमक का दारोगा’ कहानी के मुंशी बंशीधर कायस्थ जाति के हैं. उनके पिता रिश्वत को गलत नहीं मानते, मगर वे स्वयं पक्के ईमानदार हैं. इस कहानी में भी बेईमान पात्र के रूप में पंडित अलोपीदीन को रखा गया है. मगर इन दोनों कहानियों का सम्बन्ध जाति-विश्लेषण से सीधे नहीं जुड़ता है. इनकी चर्चा केवल इसलिए की जा रही है कि इस बात को रेखांकित किया जा सके कि प्रेमचंद ने जाति-आधारित परिवार और समाज के अनेक पक्षों को अपना विषय बनाया है.\nयह भी पढ़ें : प्रेमचंद के किसान, पिछड़ी जातियाँ और भारतीय संस्कृति\nअगड़ी जातियों की वर्चस्वकामी प्रवृत्ति का शिकार पिछड़ी जातियाँ भी हैं. किसान-जीवन की जितनी कहानियाँ प्रेमचंद ने लिखी हैं, उनके किसान पात्र पिछड़ी जातियों से ही हैं और उन्हें तबाह करनेवालों की जातियाँ अगड़ी जातियों में से ही कोई है. प्रेमचंद ने ऐसी एक भी कहानी नहीं लिखी है जिसका सम्बन्ध किसान जीवन से हो और उसका किसान पात्र किसी अगड़ी या दलित जाति का हो! उनकी ऐसी कहानियों के जाति-विन्यास पर ध्यान देने से यही पता चलता है कि असली किसान केवल पिछड़ी जातियों के लोग हैं. ऊँची जातियों के लोग कृषि पर आश्रित तो हैं; मगर वे भू-स्वामी हैं, वे मेहनतकश किसान नहीं हैं. खेती-बारी उनके लिए आय का स्रोत है, मेहनत करके उत्पादन करने का साधन नहीं. वे खेतों में काम नहीं करते. वे न तो खेत जोतते हैं, न फसल लगाते हैं, न फसल काटते हैं; मगर कृषि-व्यवस्था के मालिक वे लोग ही हैं. कृषि-व्यवस्था के मालिक किसान नहीं हैं, भू-स्वामी हैं और प्रेमचंद की रचनाओं में ये लोग केवल अगड़ी जाति के हैं.\n‘बलिदान’ हरखू कुरमी और उसके बेटे गिरधारी की किसान ज़िंदगी की बर्बादी की कहानी है. इस परिवार की बर्बादी का मुख्य सूत्र लाला ओंकारनाथ से जुड़ता है. ‘सवा सेर गेहूँ’ के किसान शंकर कुरमी को अगली पीढ़ी तक बर्बाद करनेवाले ‘विप्र महाराज’ हैं. ‘बाबाजी का भोग’ के रामधन अहीर से गरीबी में भी घी मंगवा लेनेवाला एक ‘साधू’ है. इस तरह की कहानियों को पढ़ते हुए हमारी धारणा क्रमशः पुष्ट होती जाती है कि किसानों को बर्बाद करनेवालों में सबसे बड़ी भूमिका अगड़ी जातियों की रही है. हिन्दी आलोचना में यह बात बार-बार कही गयी है कि किसान अपने अन्धविश्वास के कारण शोषित होता है, वह धर्म-भीरुता के कारण छला जाता है. इस पक्ष का भी यदि जाति-आधारित विश्लेषण किया जाए तो हम पाते हैं कि धर्म-आधारित पाखंड फ़ैलाने में भी सबसे बड़ी भूमिका इन्हीं अगड़ी जातियों की है. वे स्वयं के लिए जो भी पैमाना बनाते हों, मगर अन्य के मन में भय पैदा करने का जरिया वे धर्म को सदैव बनाते रहे हैं. प्रेमचंद ने यह भी दिखाया है कि धार्मिक पाखंड की प्रवृत्ति जितनी अगड़ी जातियों में रही है, उतनी दूसरों में नहीं रही है. अगड़ी जातियों ने धार्मिक पाखंड का सहारा लेकर अपने ‘वर्चस्व’ को मजबूत किया है और इसके जरिए असीमित धन भी कमाया है. ‘नेउर’ कहानी में एक ‘बाबाजी’ हैं, जिनके हाव-भाव और क्रिया-कलाप ब्राह्मणों की तरह के हैं. प्रेमचंद ने ‘बाबाजी’ की जाति का स्पष्ट उल्लेख नहीं किया है. बाबाजी अपनी मायावी बातों से धार्मिक पाखंड फैलाकर नेउर को प्रभावित कर लेते हैं और अंततः उसके चाँदी के सिक्के और गहने लेकर रातों-रात भाग जाते हैं. प्रेमचंद ने कहानी को यहीं समाप्त नहीं किया है. नेउर अपनी पत्नी से गहने ले चुका था और गाँव के कुछ लोगों से सिक्के! बाबाजी यह सब लेकर भाग चुके थे, इसीलिए नेउर को गाँव छोड़कर भागना पड़ा! झाँसी जिले में जाकर एक गाँव में नदी किनारे ‘बाबा’ बनकर नेउर भी बैठने लगा. वह स्वयं भी पाखंड रचने लगा, मगर जब लम्बा हाथ मारने की नौबत आयी, तब वह एक दुखियारी धनी युवती के सोने के गहने हड़प न सका. उसकी नैतिकता उसे धिक्कारने लगी और रात में उस गाँव को छोड़कर अपने गाँव के लिए चल पड़ा. नेउर अपने गाँव से डर कर भागा था, मगर पाखंड करने के लिए नहीं! प्रेमचंद ने इस कहानी में नेउर की भी जाति का स्पष्ट उल्लेख नहीं किया है, मगर कहानी के ब्योरे बताते हैं कि वह एक किसान परिवार से था और गरीब था. फिर वही बात कि धार्मिक पाखंड के सहारे वर्चस्व बनाने या धन कमाने की प्रवृत्ति बहुजन जातियों के बीच प्रेमचंद ने नहीं दिखाई है.\nबहुजन साहित्य : एक नई सांस्कृतिक-साहित्यिक दृष्टि की प्रस्तावना\nप्रेमचंद की बहुचर्चित कहानी ‘मुक्ति-मार्ग’ में किसान है झींगुर महतो और पशुपालक है बुद्धू गड़ेरिया. दोनों पिछड़ी जातियों से हैं और उनकी आर्थिक दशा खाते-पीते सामान्य ग्रामीणों जैसी है. इस कहानी में दोनों को झगड़ालू प्रवृत्ति का बताया गया है. मामूली बातों के लिए झगड़ पड़नेवाले ये दोनों ग्रामीण बारी-बारी से एक-दूसरे को बर्बाद कर देते हैं. झींगुर किसान से मजदूर बन जाता है और बुद्धू पशुपालक से मजदूर. कहानी के अंत में दोनों एक ही जगह मजदूर बनकर काम करते हैं और रात में एक साथ खाना बनाकर खाते भी हैं. परस्पर द्वेष के दुखद परिणामों की यह श्रेष्ठ कहानी है. इन दोनों के बीच जाति-आधारित दंश या उत्पीड़न का कोई मामला नहीं है. मगर, झींगुर जब षड्यंत्र रचता है तब वह बुद्धू को गो-हत्या के झूठे मामले में फँसाता है. इस मामले में मौका मिलता है गाँव के ब्राह्मणों को और वे बुद्धू से धर्म के नाम पर इतनी राशि दंड के रूप में वसूलते हैं कि वह अंततः निर्धन होकर मजदूर बन जाता है. इस कहानी में पिछड़ी जातियों के दो ग्रामीण परस्पर द्वेष से निर्धन हो जाते हैं और धन कमाने का मौका मिलता है गाँव के ब्राह्मणों को. प्रेमचंद की कहानियाँ जाति की अनेक परतों को खोलती हैं. इन परतों को खोलते जाइए और इन पर गौर कीजिए तो आप पाएँगे कि अगड़ी जातियों के कुचक्रों को प्रेमचंद कितनी बारीकी से समझ रहे थे और उजागर कर रहे थे. हिन्दी आलोचना इन शोषकों की जाति-आधारित पहचान से हमेशा बचती रही है. कमाल की बात है कि प्रेमचंद की रचनाओं का जो एक मुख्य आधार है, उस आधार को छोड़कर विश्लेषण करने की प्रवृत्ति हिन्दी आलोचना में आज तक बनी हुई है. डॉ धर्मवीर की आलोचना इसमें हस्तक्षेप ज़रूर करती है, मगर वे अपनी तरफ से ढेर सारी बातें जोड़कर प्रेमचंद की रचनाओं का विश्लेषण करने लगते हैं. ऐसा होने के कारण उनकी आलोचना प्रेमचंद की रचनाओं के दायरे का अतिक्रमण करके अविश्वसनीयता का शिकार हो जाती है. ‘कफन’ कहानी के सन्दर्भ में उनका यह दावा कि बुधिया के पेट में ठाकुर का गर्भ पल रहा था — प्रेमचंद की इस कहानी के दायरे के बाहर का दावा है. मगर जारकर्म के प्रकरणों को जोड़ने के क्रम में डॉ. धर्मवीर इस प्रकार का दावा कर बैठते हैं. वे इस तरह की और भी कई बातें करते हैं और इनके आधार पर प्रेमचंद को ख़ारिज करने का प्रयास करते हैं.\nयहाँ यह कहने से परहेज नहीं करना चाहिए कि प्रेमचंद की रचनाओं के दायरे में ‘जाति के प्रश्न’ खूब अच्छी तरह मौजूद हैं, मगर हिन्दी आलोचना इन प्रश्नों पर विचार नहीं करती. इसी तरह प्रेमचंद की रचनाओं के दायरे में जो प्रश्न मौजूद नहीं हैं, डॉ. धर्मवीर की आलोचना उन प्रश्नों को भी अपनी तरफ से जोड़ देती है. विश्वसनीय आधार यही हो सकता है कि प्रेमचंद की रचनाएँ अपने दायरे में जाति के जिन प्रश्नों को उठाती-समझाती हैं उनकी पहचान करके विश्लेषण किए जाएँ. इन्हें हिन्दी आलोचना में शामिल करके प्रेमचंद की रचनाओं के इस पक्ष को समझा-बूझा जाए. यह कहने में अतिशयोक्ति नहीं होगी कि प्रेमचंद ने ‘जाति के प्रश्न’ को जितनी जीवंतता-प्रमाणिकता के साथ अपनी रचनाओं में रखा है, वह सम्भवतः समाजशास्त्र की पुस्तकों से भी उपलब्ध कराना संभव न हो! ऐसा कहते हुए इस बात को भुलाया नहीं जा रहा है कि समाजशास्त्र एक भिन्न अनुशासन है और उसके उपकरण दूसरे ढंग के होते हैं. प्रेमचंद की इन रचनाओं में ‘जाति के प्रश्न’ पर विचार करते हुए और उन्हें अपने कथानकों में जीवंत करते हुए एक प्रकार की सैद्धांतिकी भी अंतर्धारा की तरह मौजूद रही है. आग्रह किया जा सकता है कि प्रेमचंद के द्वारा उठाए गए जाति के प्रश्नों को छोड़ना उचित नहीं है और इन प्रश्नों में अपने मनमानेपन को जोड़ना भी उचित नहीं है. प्रेमचंद ने जितना कहा है, उतने की पहचान करना पहली ज़रूरत है.\nप्रेमचंद की जाति-विन्यास-संबंधी वैचारिकी का एक सैद्धांतिक पक्ष स्पष्ट है कि ग्रामीण जीवन में शोषकों की भूमिका में प्रायः अगड़ी जातियों के ही लोग हैं. प्रेमचंद की रचनाएँ इस बात की गवाही बार-बार देती हैं. वे इस बात को भी खूब पहचानते हैं कि ऊँचे-ऊँचे मूल्यों का दावा करनेवाली अगड़ी जातियों के लोग किस तरह अमानवीय व्यवहार पर उतारू हो जाते हैं. ‘मंत्र’ शीर्षक से प्रेमचंद ने दो कहानियाँ लिखी थीं. संयोगवश इन दोनों कहानियों में अमानवीय चरित्र बनकर डॉ. चड्ढा और पंडित लीलाधर चौबे चित्रित हुए हैं. ये दोनों पात्र अगड़ी जातियों से हैं. इन दोनों कहानियों में मानवीय चरित्र बनकर भगत और चौधरी आए हैं. ये दोनों बहुजन जातियों से हैं. पंडित लीलाधर चौबे और बूढ़े चौधरी के प्रश्नोत्तर, जाति-व्यवस्था की पोल खोलते हुए, क्रमशः अगड़ी जातियों के पाखंडों का पर्दाफाश करते हैं. प्रेमचंद के इन प्रयासों को सामंतवाद-पुरोहितवाद के खिलाफ बताया जाता रहा है, जो अपने अर्थ में गलत नहीं है. मगर, जाति के प्रश्नों को छोड़ देने से सामंतवाद का जो चेहरा यहाँ मौजूद है, उसे ठीक से नहीं समझा जा सकता है. सामंतवाद-पुरोहितवाद तो समाप्त हो गए, मगर जाति-आधारित उनकी रीढ़ अभी भी मजबूती से तनी है. प्रेमचंद इस रीढ़ को उघार-उघार कर दिखा रहे थे.\nप्रेमचंद के मन में किसानों के प्रति बेहद सम्मान का भाव है. वे उसकी दुर्दशाओं का चित्रण करने के क्रम में या उसकी कमियों को बताने के क्रम में अपनी गहरी संवेदना के साथ सम्मान का भाव बनाए रखते हैं. इसका एक श्रेष्ठ उदाहरण है ‘अलग्योझा’ कहानी. रामविलास शर्मा ने अपनी पुस्तक ‘प्रेमचंद और उनका युग’ में इसे किसान परिवार के बँटवारे की कहानी के रूप में याद किया है. मगर यह कहानी वस्तुतः परिवार के बँटवारे की कहानी नहीं है. यह किसान के द्वारा परिवार की एकता को बनाए रखने की कहानी है. भोला महतो, रग्घू, केदार और अंततः पन्ना और मुलिया — तमाम उठा-पटक के बावजूद इस बात की कोशिश करते हैं कि परिवार की एकता बनी रहे. परिवार के लिए अटूट श्रम करनेवाले पात्रों से बनी यह किसान-कहानी अनेक मानवीय मूल्यों को अपने भीतर समेटे हुए है. ‘पूस की रात’ का हल्कू रात की ठण्ड सहने को तैयार है, मगर महाजन सहना का तगादा उसे पसंद नहीं है. कष्ट उठाकर इज्जत के साथ ज़िंदगी जीना — प्रेमचंद के किसानों की एक पहचान है. उनका किसान अपनी ‘मरजाद’ बचाए रखने के लिए शारीरिक श्रम करने और कष्ट उठाने को तैयार है. मगर, उसके खिलाफ ढेर सारी शाक्तियाँ हैं, जो उसकी कमाई छीनकर मजबूत हुई जाती हैं.\n‘बलिदान’ कहानी में गिरधारी के घर से बैलों के बिक जाने का जो चित्रण मिलता है, वह किसान के चरित्र का एक महत्त्वपूर्ण हिस्सा है. गिरधारी बैलों के कन्धों पर सिर रखकर फूट-फूटकर रो रहा है, उसकी पत्नी सुभागी दालान में पड़ी रो रही है और उसका छोटा लड़का, बैल खरीदकर ले जानेवाले मंगल सिंह को, एक बाँस की छड़ी से मार रहा है. किसान की बेबसी और दुर्दशा का चित्रण करने के क्रम में प्रेमचंद प्रायः उसे एक विराट मानवीय व्यक्तित्व के रूप में पेश करते हैं. प्रेमचंद के किसान गरीब हैं, मगर छल-प्रपंच करना उनके स्वभाव में नहीं है. वे अंततः ईमानदारी और मनुष्यता के रास्ते पर चलना पसंद करते हैं.\nयहाँ यह उल्लेख करना प्रासंगिक होगा कि भारत को कृषि-प्रधान देश माना गया है. भारत की संस्कृति को कृषि-संस्कृति भी कहा गया है. कृषि-प्रधान देश और कृषि-संस्कृति का देश बनाने में किसानों की सबसे बड़ी भूमिका है. प्रेमचंद के साहित्य में किसान केवल पिछड़ी जातियों के लोग हैं. इसलिए कृषि-प्रधान देश और कृषि-संस्कृति का देश बनाने में सबसे बड़ी भूमिका पिछड़ी जातियों की मान ली जानी चाहिए. अगड़ी जातियों ने किसानों को तबाह किया है, इसलिए कृषि-व्यवस्था में उनकी भूमिका नकारात्मक ही मानी जा सकती है. किसान न होते हुए भी कृषि-व्यवस्था पर जैसे अगड़ी जातियों ने अपना ‘वर्चस्व’ कायम कर रखा है, वैसे ही कृषि-प्रधान देश और कृषि-संस्कृति का देश कहे जानेवाले भारत की पहचान पर भी उन्होंने अपना ‘वर्चस्व’ बना रखा है. मगर, सच तो यही है कि भारत को भारत बनाने में सबसे बड़ी भूमिका किसानों की रही है और प्रेमचंद किसान के रूप में केवल पिछड़ी जातियों के पात्रों को हमारे सामने रखते हैं.\nप्रेमचंद ने दलित जातियों के बारे में जो कुछ लिखा है उसका सारांश यही है कि ये हर तरह से सताए हुए हैं. ये प्रायः सम्पत्तिविहीन हैं और जातिवाद का दंश इस जाति-समूह ने सबसे ज्यादा झेला है. अगड़ी ही नहीं, पिछड़ी जातियाँ भी इनके साथ अमानवीय व्यवहार करती आयी हैं. पिछड़ी जातियाँ भी जाति-आधारित श्रेष्ठता की घोषणा इनके खिलाफ करती रही हैं. ‘मुक्ति-मार्ग’ में झींगुर महतो कहता है, “मुझे कोई चूहड़-चमार समझ लिया है?” झींगुर को अपने ‘महतो’ होने का अभिमान है और वह दलित जातियों के नाम अपमानजनक तरीके से लेकर अपनी श्रेष्ठता को प्रकट करता है. पिछड़ी जातियाँ जो किसान के रूप में मानवीय हैं, दलितों के प्रसंग में अमानवीय हैं. यह खुली बात है कि प्रेमचंद की रचनाओं में दलित जातियों को सतानेवाली जातियों के रूप में प्रायः अगड़ी जातियों को ही चिह्नित किया गया है, मगर कई जगहों पर पिछड़ी जातियों की दलित-विरोधी मानसिकता को भी उजागर किया गया है.\n‘घासवाली’ कहानी में दलित मुलिया और क्षत्रिय चैन सिंह के प्रसंग अनेक कोण लिए हुए हैं. मुलिया के प्रति जो छेड़छाड़ और जबरदस्ती के प्रकरण हैं, उनमें एक अन्य बात महत्त्वपूर्ण है. मुलिया चैन सिंह को कहती है कि तुम्हारी जाति के घरों की स्त्रियाँ अवैध संबंध रखती हैं, कहो तो बताऊँ! वह यह भी दावा करती है कि “जाकर किसी खतरानी (क्षत्राणी) के चरणों पर सिर रखो, तो मालूम हो कि चरणों पर सिर रखने का क्या फल मिलता है. फिर यह सिर तुम्हारी गर्दन पर न रहेगा.” प्रेमचंद स्त्री के शोषण में उसकी जाति की भूमिका को चिह्नित कर रहे थे. ऊँची जाति की स्त्रियाँ अपने लोगों के द्वारा शोषित होती हैं, मगर दलित जाति की स्त्रियाँ अन्य जातियों के लोगों द्वारा भी शोषित होती हैं. उनपर सरेआम आक्रमण होते हैं. दलित स्त्री पुरुषवाद और जातिवाद – दोनों के ज़ुल्म झेलती है. प्रेमचंद दलित स्त्री और गैर-दलित स्त्री के फर्क को अच्छी तरह से चित्रित कर रहे थे. जाति के प्रश्न को झुठलाने वाले कहते रहे हैं कि स्त्री तो स्त्री होती है, उसकी जाति का सवाल जेंडर का सवाल नहीं बन सकता. मगर प्रेमचंद इस भुलावे नहीं थे. उनकी रचनाएँ इस बात की गवाही देती हैं कि स्त्री की जाति से उस पर होनेवाले ज़ुल्म का रिश्ता होता है. उन्होंने ऐसी एक भी रचना नहीं लिखी जहाँ किसी ऊँची जाति की स्त्री से सरेआम किसी गैर सवर्ण पुरुष ने जबरदस्ती की हो!\nप्रेमचंद ने उन बहसों को भी अपनी कहानियों में जगह दी है, जिनमें कहा जाता रहा है कि दलितों की दुर्दशा का कारण उनकी अपनी बुराइयाँ हैं. यदि वे अपनी बुराइयों को छोड़ दें तो उनकी प्रगति हो सकती है. प्रेमचंद ने ‘मंत्र’ कहानी में लीलाधर चौबे और चौधरी की बहस में दिखया है कि मांस-मदिरा का सेवन तो कुलीन ब्राह्मण भी करते हैं और गो-मांस खानेवाले अंग्रेजों की जूतियाँ भी चाटते हैं. चौधरी कहता है कि “आपके धर्म में वही ऊँचा है, जो बलवान है; वही नीच है, जो निर्बल है.” प्रेमचंद ठीक कह रहे थे कि दलितों को बलवान बनाने की ज़रूरत है. दलित राजनीति और आरक्षण ने इस मामले में सबसे बड़ी भूमिका अदा की. आज दलित बलवान हुए हैं तो गैर-दलित उनके साथ खाना खा रहे हैं और शादियाँ भी कर रहे हैं.\nहर तरह की विपदा झेल रहे दलित समाज की निर्बलता को दिखाने के बावजूद प्रेमचंद ‘घासवाली’ मुलिया को भी रचते हैं जो यथाशक्ति प्रतिकार करने का प्रयास करती रहती है. उनकी अनेक रचनाओं में दलित समाज के प्रतिरोधी तेवर की झलक मिलती है. ‘सद्गति’ में दुखी चमार के मरने पर उसकी जाति के लोग प्रतिरोध-स्वरूप उसकी लाश हटाते नहीं हैं और पंडित घासीराम के घर के सामने ही छोड़ देते हैं. प्रेमचंद ने यह अद्भुत दृश्य रचा है कि अँधेरे मुँह पंडितजी दुखी चमार की लाश को रस्सी से खींचकर गाँव के बाहर खेत तक पहुँचा आते हैं. एक ब्राह्मण के द्वारा दलित की लाश को लेकर जाना यह बताता है कि जाति-आधारित श्रेष्ठता और निकृष्टता के सारे पैमाने अस्वाभाविक हैं, आरोपित हैं. जातिवादी दंश के दो जवाब हैं — अपने को बलवान बनाना और प्रतिरोध करना.\nप्रेमचंद के साहित्य का मुख्य आधार बहुजन समाज है. आप इस समाज को और उससे जुड़े विभिन्न पक्षों को यदि हटा दें, तो प्रेमचंद-साहित्य में कुछ भी बहुमूल्य नही रह जाता है. प्रेमचंद की कीर्ति और विश्वसनीयता का आधार बहुजन जीवन का चित्रण-विश्लेषण है. मार्क्सवादी हिन्दी आलोचना ने प्रेमचंद के महत्त्व को किसानों के सन्दर्भ में खूब उभारा है. सामंतवाद, पुरोहितवाद, साम्राज्यवाद और महाजनी सभ्यता के सन्दर्भ में प्रेमचंद के साहित्य को प्रचण्ड प्रतिरोध के रूप में चिह्नित किया गया है. इन तमाम विश्लेषणों में प्रेमचंद के साहित्य की खूब छानबीन हुई है. उत्पादन के साधनों के आधार पर शोषितों के रूप में किसान-मजदूर-दलित की पहचान बतानेवाली हिन्दी आलोचना के महत्त्व को अस्वीकारा नहीं जा सकता. इस आलोचना के अभाव में साहित्य के सामाजिक विश्लेषण का द्वार उचित तरीके से खुल नहीं पाता.\nप्रेमचंद की बहुजन कहानियों पर विचार करते समय जाति के प्रश्नों पर तो विचार करना ही चाहिए, मगर उत्पादन के साधनों में इस समाज की भागीदारी की स्थिति को भी समझते चलना चाहिए. प्रेमचंद के साहित्य में इन्हीं किसानों के बीच में महाजन भी बैठे हैं. इन महाजनों में ज्यादातर ऊँची जातियों के लोग हैं, मगर इनमें बनिया जाति के लोगों की भी पर्याप्त संख्या है. ‘गोदान’ में पंडित दातादीन और ठाकुर झींगुरी सिंह के अलावा दुलारी सहुआइन भी सूद पर रुपये देती है. थोड़ा पैसा कमा लेने पर गोबर भी सूद पर रुपये देता है. महाजनी की कसौटी पर जाति का आधार कमज़ोर होता मालूम पड़ता है. फिर भी, यह कहा जा सकता है कि महाजनी व्यवस्था का लाभ उठाकर धन इकठ्ठा करनेवालों में सर्वाधिक संख्या ऊँची जातियों की है.\nकेवल जाति के आधार पर समाज को समझने की कोशिश करने पर भूल होने की संभावना बनी रहती है. मगर समाज को समझने-बूझने का एक बड़ा आधार जातियों के विश्लेषण के बीच मौजूद है. प्रेमचंद की ऐसी रचनाएँ हमें वही बड़ा आधार प्रदान करती हैं. जाति पर विचार करने का यह अर्थ कतई नहीं है कि हम जातिवाद को बढ़ावा दें या जातिवादी आग्रहों से बँधकर सोचने-विचारने की प्रवृत्ति को प्रश्रय दें.\nप्रेमचंद की कहानी ‘मंत्र’ से यह सूत्र प्राप्त किया जा सकता है कि सांप्रदायिकता को तोड़ने का एक आधार जतियों का विश्लेषण हो सकता है. इस कहानी में लीलाधर चौबे अपने भाषणों से हिन्दूवादी राजनीति को बढ़ावा दे रहे होते हैं, तब बूढ़ा चौधरी उनके हिन्दूवाद की हवा निकलने में जाति-आधारित प्रश्नों का उपयोग करता है. चौबेजी के पास इन प्रश्नों के उत्तर हिन्दूवाद के आधार पर मौजूद नहीं हैं. इसका कारण यही है कि हिन्दूवाद की ज्यादातर बातें काल्पनिक हैं और जाति-आधारित विश्लेषण की ज्यादातर बातें ठोस सामाजिक आधार से उत्पन्न हुई हैं. प्रेमचंद बताते हैं कि हिन्दूवाद वस्तुतः ब्राह्मणवाद का ही एक रूप है. इसके पोषण से ऊँची जातियों का भला भले हो जाए, मगर बहुजन समाज को इससे कोई फायदा नहीं है. इन लोगों का उद्देश्य है कि श्रमजीवी समाज अपने को हिन्दू कहता-समझता रहे और इन वर्चस्ववादियों की सेवा करता रहे! प्रेमचंद ने इसका उपाय धर्मान्तरण में भी नहीं दिखाया है. इसी कहानी में तबलीग के कट्टर मुसलमान भी है, जो चौबेजी की हत्या के उद्देश्य से प्रहार करते हैं. धर्मान्तरण कराने या रोकने के पीछे जो सांप्रदायिक राजनीति काम करती है — उसका पर्दाफाश यह कहानी करती है. यह कहानी बताती है कि विभिन्न जातियों से बने इस समाज को सुन्दर बनाने का आधार यही है कि सबसे प्रेम करो! चौधरी ने चौबेजी को बचाया और चौबेजी ने चौधरी को! साम्रदायिकता की राजनीति और बहुजन दृष्टि को आमने-सामने रखकर भी इन कहानियों का अध्ययन किया जा सकता है.\nइन तमाम बातों के आधार पर कहा जा सकता है कि प्रेमचंद की बहुजन कहानियाँ भारतीय समाज की जाति-आधारित सच्चाइयों का ब्यौरा पेश करते हुए भविष्य के भारत के लिए राह भी सुझाती हैं. ये कहानियाँ बताती हैं कि भारत की बहुसंख्यक आबादी शोषित है और इस आबादी का शोषण करनेवाले मुट्ठी-भर लोग हैं. ये मुट्ठी-भर लोग प्रायः ऊँची जातियों से हैं, इसलिए यदि आप वास्तव में सुधार लाना चाहते हैं तो इस ‘वर्चस्व’ को तोड़ने का उपाय करना होगा. इसका उपाय यह नहीं है कि ऊँची जातियों के खिलाफ घृणा का प्रचार किया जाए. ओछी निगाह से देखनेवालों ने प्रेमचंद को ‘घृणा का प्रचारक’ कहकर उनके जीते-जी उनका विरोध तो किया ही था. बहुजन विचारकों को ऐसी दृष्टियों से बचना चाहिए और बात यह होनी चाहिए कि शोषण का आधार यदि जातियाँ रही हैं तो मुक्ति के प्रयासों में जाति के आधार को भला कैसे छोड़ा जा सकता है? प्रेमचंद-जैसे रचनाकारों ने जाति के मसलों को जिस तरह से अपनी रचनाओं में रखा है, उन्हें घुलाए-मिलाए बिना विवेकपूर्ण तरीके से पढ़कर विश्लेषित किया जाए!\nTags:Bahujan literature Munshi Premchand Short Stories by Premchand एसटी एससी ओबीसी कफन गोदान ठाकुर का कुआं पूस की रात प्रेमचंद की कहानियां बहुजन साहित्य मुंशी प्रेमचंद\nचिंतन के जनसरोकार : बहुजनों के लिए महत्वपूर्ण किताब\nफारवर्ड प्रेस द्वारा प्रकाशित यह किताब समाजशास्त्र के अध्येताओं के लिए तो महत्वपूर्ण है ही, साथ ही राजनीतिक लोगों को भी यह किताब अवश्य पढ़नी चाहिए; ताकि वे यह समझ सकें कि बहुजनों के चिंतन के विषय क्या हों और उन्हें देखने का नजरिया क्या हो\nबहस-तलब : ‘धर्मयुद्ध’ बनाम दलित-बहुजनों की अपनी लड़ाई\nउत्तर प्रदेश के मुख्यमंत्री रहते हुए कल्याण सिंह ने राम-मंदिर के लिए बाबरी मस्जिद को टूट जाने दिया। इससे उन्हें क्या हासिल हुआ? उनकी लोधी जाति आज कहां है? क्या कल्याण सिंह को मंदिर के भूमिपूजन का निमन्त्रण मिला? विनय कटियार इतना दहाड़ते थे, उनका क्या हुआ? रामजी यादव का विश्लेषण\nDalitbahujans should fight their own battles, not the ‘crusade’\nTASLIM February 6, 2019 Reply\nKisan jivan ki wastawikta ko darshane wale premchand ki koshish ke prati nyaypoorn drishitikon .\nKisan jiwan ki wastawikta ko darshane wale aur samajhne wale premchand ji ke prati nyaypoorn drishtikon


महान गणितज्ञ वशिष्ठ नारायण सिंह का निधन बृहस्पतिवार को पटना के पीएमसीएच अस्पताल में हो गया. वह करीब चार दशक से बीमार चल रहे थे और सिजोफ्रेनिया का शिकार थे. सिंह के परिवार वालों का आरोप है कि सिंह के निधन के दो घंटे बाद एम्बुलेंस उपलब्ध कराया गया.\nबिहार सरकार ने सिंह का अंतिम संस्कार राजकीय सम्मान के साथ करने की घोषणा की है. सिंह के अंतिम समय को लेकर कई वीडियो सोशल मीडिया पर आए हैं जिसमें उन्हें स्ट्रेचर पर पड़ा हुआ दिखाया गया है और उनके परिजन अस्पताल के परिसर में एम्बलेंस के इंतजार में खड़े दिखे हैं. यह तो उनके अंतिम समय की खबर है लेकिन जीते जी भी वह गुमनामी में ही जी रहे थे…\nकौन हैं महान गणितज्ञ वशिष्ठ नारायण सिंह–\nसिंह का जन्म 1942 में बिहार में हुआ था और उन्होंने शुरुआती पढ़ाई नेतरहाट आवासीय विद्यालय से की. इसके बाद वह पटना सायंस कॉलेज आ गए. यहां उनकी मुलाकात अमेरिका के प्रोफेसर कैली से हुई और उन्होंने सिंह को अमेरिका आने का निमंत्रण दिया.\nइसके बाद सिंह ने कैलिफोर्निया विश्वविद्यालय से शोध किया. यह शोध ‘Cycle Vector Space Theory’ विषय पर था. इसके बाद उन्होंने अमेरिका में प्रोफेसर के रूप में काम भी किया और बाद में भारत लौट आए और यहां के प्रतिष्ठित संस्थान आईआईटी, कानपुर और भारतीय सांख्यिकी संस्थान, कोलकाता में भी पढ़ाया लेकिन यहां से जो बीमारी का सिलसिला शुरू हुआ, फिर वह चलता रहा. सिंह ने प्रख्यात वैज्ञानिक अल्बर्ट आइंस्टीन के सापेक्षता के सिद्धांत को चुनौती भी दी थी और ऐसा कहा जाता है कि जब नासा में अपोलो की लॉन्चिंग चल रही थी और कुछ खामी की वजह से 31 कंप्यूटर बंद हो गए थे और इसी बीच सिंह ने गणना शुरू की और जब कंप्यूटर ठीक हुआ तो सिंह की गणना और कंप्यूटरों की गणना एक थी. वह बीएन मंडल विश्वविद्यालय मधेपुरा में विजिटिंग प्रोफेसर भी रह चुके हैं.\nसिंह 1973 के बाद से बीमार रहने लगे थे और कुछ दवाइयां भी खाते थे लेकिन इसके बारे में घरवालों को भी नहीं बताते थे. 1976 में वह रांची के अस्पताल में भर्ती भी हुए लेकिन यह बीमारी खत्म नहीं हुई. 1989 में वह लापता हो गए और दयनीय हालत में 1993 में बिहार के ही सारण में मिल भी गए. लेकिन स्थिति सामान्य नहीं हुई.\nदरअसल एक गरीब परिवार से आने की वजह से सिंह का इलाज कभी सही तरीके से हो ही नहीं सका और सरकार ने कभी भी इस गणितज्ञ के इलाज के लिए गंभीरता भी नहीं दिखाई. बिहार में वर्षों से उन्हें पागल–पागल कहा जाता था और यह शब्द उनके नाम के साथ चस्पा हो चुका था. सब इतना ही बात करते थे कि बिहार में है कोई पागल गणितज्ञ. अब वह ‘पागल गणितज्ञ’ जा चुका है इस दुनिया से. शायद अब भी बिहार सरकार उनके शोधों को राज्य के स्कूलों–कॉलेजों में छात्र–छात्राओं को दिखाए और उनके बारे में बताए. यही सिंह को दी गई सच्ची श्रद्धांजलि होगी.\nTagsBihar MatheMaticianMathematician Vashishtha Narayan SinghPatna Medical College and HospitalPatna Vashishtha Narayan SinghVashishtha NarayanVashishtha Narayan LifeVashishtha Narayan Singh Death


जानें आपके शहर में फिर कब खुल रहे हैं सभी स्कूल और कॉलेज Know when reopen schools your city Schhools Open dates UP MP and other states - News Nation\nCoronaVirus Pandemic: जानें आपके शहर में फिर कब खुल रहे हैं सभी स्कूल और कॉलेज\nसाल 2020 महामारी कोरोनावायरस की भेंट चढ़ गया. कोरोना के कारण सभी क्षेत्र प्रभावित हुए, इसमें स्कूल और कॉलेज भी शामिल है. इस वायरस के संक्रमण के डर से अभी भी कई राज्यों में स्कूलों को बंद रखने का फैसला किया है.\nNews Nation Bureau | Edited By : Vineeta Mandal | Updated on: 11 Dec 2020, 10:55:58 AM\nजानें स्कूल खुलने की तारीख (Photo Credit: (फोटो-Ians))\nसाल 2020 महामारी कोरोनावायरस की भेंट चढ़ गया. कोरोना के कारण सभी क्षेत्र प्रभावित हुए, इसमें स्कूल और कॉलेज भी शामिल है. इस वायरस के संक्रमण के डर से अभी भी कई राज्यों में स्कूलों को बंद रखने का फैसला किया है. तो वहीं कई राज्यों में कोरोना गाइडलाइंस के साथ स्कूल खोल दिए गए हैं लेकिन बच्चों की क्लास में अनिवार्यता उनके अभिभावकों पर छोड़ दिया गया हैं. दिसंबर में कुछ जगहों पर स्कूलों के खुलने की सूचना मिली थी, हालांकि ऐसे मुमकिन नहीं हो पाया. वहीं अगले साल कई राज्य स्कूलों को दोबारा खोलने पर विचार कर रहे हैं लेकिन अभी तक कुछ साफ नहीं हो पाया है.\nऔर पढ़ें: Today History: आज ही के दिन यूनिसेफ की स्थापना की गई थी, पढ़ें 11 दिसंबर का इतिहास\nउत्तराखंड मंत्रिमंडल ने बुधवार को प्रदेश में कॉलेजों और विश्वविद्यालयों जैसे उच्च शिक्षण संस्थानों को कोविड दिशा-निर्देशों के अनुपालन के साथ 15 दिसंबर से खोलने की अनुमति देने का फैसला किया. मुख्यमंत्री त्रिवेंद्र सिंह रावत की अध्यक्षता में यहां राज्य मंत्रिमंडल की बैठक में यह फैसला लिया गया.\nस्कूल शिक्षा निदेशालय द्वारा जारी आदेश के अनुसार, छात्रों को प्राथमिक स्वास्थ्य केंद्र, सामुदायिक स्वास्थ्य केंद्र या किसी अन्य सरकारी स्वास्थ्य केंद्र में स्कूल आने से पहले सामान्य स्वास्थ्य जांच से गुजरना होगा. यह स्वास्थ्य रिपोर्ट कक्षा में शामिल होने से 72 घंटे से अधिक पुरानी नहीं होनी चाहिए. ऐसा करने से पहले माता-पिता की अनुमति पहले की तरह अनिवार्य होगी.\nकक्षा पहली से आठवीं तक प्रोजेक्ट वर्क के आधार पर मूल्यांकन किया जाएगा. कक्षा 10वीं एवं 12वीं की बोर्ड परीक्षाएं ली जाएंगी तथा इनकी कक्षाएं शीघ्र प्रारंभ होंगी.उन्होंने आगे कहा कि कक्षाओं में सोशल डिस्टेंसिंग व अन्य सावधानियों का पूरा पालन किया जाएगा. कक्षा नवमी एवं 11 के विद्यार्थियों को सप्ताह में एक या दो दिन स्कूल बुलवाया जाएगा.\nमहाराष्‍ट्र शिक्षा विभाग ने कहा है कि वह कक्षा5से 8 के स्‍कूलों को खोलने की अनुमति तभी देगा जब स्‍वास्‍थ्‍य मंत्रालय हरी झंडी दे दें. स्‍कूली शिक्षा मंत्री वर्षा गायकवाड़ ने बुधवार को यह बात कही. गायकवाड़ ने आगे कहा कि स्कूली शिक्षा विभाग स्कूल पुन: खोलने के मामले पर सार्वजनिक स्वास्थ्य विभाग के साथ विचार-विमर्श करेगा. उसकी मंजूरी मिलने के बाद हम कक्षाएं पुन: खोलेंगे. पिछले महीने कक्षा9से 12 की क्‍लासेज के लिए, जिला कलेक्‍टरों और लोकल अथॉरिटीज को स्‍कूल खोलने के अधिकार दे दिए गए थे. 23 नवंबर के बाद से राज्‍य के 25 जिलों में स्‍कूल खोले गए थे.\nओडिशा के शिक्षा मंत्री ने जनवरी में स्‍कूल और कॉलेज खोलने की बात कही थी. लेकिन बाद में सीएम नवीन पटनायक ने कहा कि इस बारे में फैसला सभी पहलुओं को ध्‍यान में रखने के बाद किया जाएगा. राज्‍य के शिक्षा मंत्री समीर रंजन दास ने गुरुवार को कहा था क‍ि जनवरी से कक्षा 10 और 12 की क्‍लासेज निश्चित रूप से खुल जाएंगी.\nबिहार की राजधानी पटना में परीक्षा देने के लिए कॉलेज खोले गए हैं. वहीं राज्‍य में कक्षा 1 से 8 तक के सभी स्‍कूलों को खोलने की तैयारी हो रही है. कक्षा9से 12 के स्‍टूडेंट्स को 28 सितंबर से सशर्त खोलने की अनुमति दी जा चुकी है.\nToday History: आज के दिन मनाया जाता है 'अंतरराष्ट्रीय मानवाधिकार दिवस'\nअब स्कूल के बच्चों के स्कूल बैग का भार होगा कम\nFirst Published : 11 Dec 2020, 10:51:23 AM\nSchools Coronavirus Pandemic College Reopen Schools Reopen CoronaVirus Education News In Hindi कोरोना काल स्कूल और कॉलेज कोरोनावायरस एजुकेशन न्यूज इन हिंदी\nआज ही के दिन संविधान सभा की पहली बैठक हुई थी, पढ़ें9दिसंबर का इतिहास


bollywood bold actresspagesepsitename%%\nHome » bollywood bold actress\nबॉलीवुड फिल्मों में रोमांटिक सीन्स की जगह आप इंटीमेट सीन्स ने ले ली है. कई फिल्मों में स्टोरी की डिमांड न होते हुए भी इंटीमेट सीन्स डाल दिए जाते हैं. ऐसे में ये इंटीमेट सीन्स चर्चा का विषय बन जाते हैं, जिससे फिल्म को ज्यादा पब्लिसिटी मिलती है. लेकिन जब ऐसे इंटीमेट सीन्स की शूटिंग हो रही होती है, तो कई बार एक्टिंग करते-करते कलाकार अपनी मर्यादा से आगे निकल जाते हैं. जी हां, बॉलीवुड के कई स्टार इंटीमेट सीन्स करते समय खुद पर काबू नहीं रख पाए और अपनी हद से आगे निकल गए. ऐसे में कई बार डायरेक्टर के कट कहने के बाद भी ये स्टार इंटीमेट सीन्स करना बंद नहीं करते. हम आपको कुछ ऐसे ही बॉलीवुड स्टार्स के बारे में बता रहे हैं, जो रोमांटिक यानी इंटीमेट सीन्स करते समय खुद पर काबू नहीं रख पाए.\n1) टाइगर श्रॉफ और जैकलिन फर्नांडिस\nफिल्म ‘फ्लाइंग जाट’ में के डायरेक्टर रेमा डिसूज़ा ने एक इंटरव्यू में बताया कि फिल्म की शूटिंग के दौरान जब टाइगर और जैकलिन एक किसिंग सीन शूट कर रहे थे, तो वो अपने सीन में इतने खो गए कि उन्होंने डायरेक्टर का कट नहीं सुना और एक-दूसरे को किस करते रहे.\n2) रणबीर कपूर और एवलिन शर्मा\nरणबीर कपूर एक बेहतरीन एक्टर हैं और अपने हर रोल को पूरी शिद्दत से निभाते हैं, फिर चाहे किसिंग सीन ही क्यों न हो. एक प्रसिद्ध अखबार में छपी खबर के अनुसार, फिल्म ‘ये जावनी है दिवानी’ में एवलिन शर्मा के साथ जब रणबीर कपूर इंटीमेट सीन शूट कर रहे थे, तो वो सीन में इतने खो गए कि डायरेक्टर के कट कहने के बाद भी उन्होंने सीन जारी रखा.\n3) रुसलान मुमताज़ और चेतना पांडे\nहालांकि ‘आय डोन्ट लव यू’ फिल्म ज़्यादा चली नहीं, लेकिन इंटीमेंट सीन्स के कारण इस फिल्म को लेकर चर्चा खूब हुई. खबरों के अनुसार, फिल्म की शूटिंग के दौरान इंटीमेट सीन करते समय रुसलान मुमताज़ इतने खो गए थे कि उन्होंने अनजाने में एक्ट्रेस चेतना पांडे की ड्रेस की जिप खोल दी थी, जिसके कारण ड्रेस अचानक नीचे आ गई और माहौल अजीब हो गया. बाद में रुसलान ने एक्ट्रेस से माफी मांगी, लेकिन ये खबर बहुत चर्चा में रही.\nयह भी पढ़ें: 8 बॉलीवुड स्टार्स ने दिखाया अपना असली चेहरा, सोशल मीडिया पर शेयर की अपनी अनएडिटेड और अनफिल्टर्ड पिक्चर (8 Bollywood Stars Posted Their Unedited And Unfiltered Pictures)\n4) सिद्धार्थ मल्होत्रा और जैकलिन फर्नांडिस\n‘जेंटलमैन’ फिल्म में भी कुछ बोल्ड किसिंग सीन थे. इस फिल्म की शूटिंग के दौरान इंटीमेट सीन करते समय डायरेक्टर के कट कहने के बावजूद ये दोनों एक्टर्स एक-दूसरे को किस करते रहे.\n5) विनोद खन्ना और माधुरी दीक्षित\n‘दयावान’ फिल्म का एक बोल्ड सीन बहुत पॉप्युलर हुआ था. इस सीन में विनोद खन्ना को माधुरी दीक्षित को किस करना था. शूटिंग के समय सीन करते हुए विनोद खन्ना इतने खो गए कि उन्होंने माधुरी के होंठ काट लिए. इस फिल्म का ये बोल्ड सीन आज भी दर्शकों को याद है.\n6) रंजीत और माधुरी दीक्षित\nखबरों के अनुसार, ‘प्रेम प्रतीज्ञा’ फिल्म में बलात्कार का सीन शूट करते समय रंजीत अपना नियंत्रण खो बैठे. इस सीन के बाद माधुरी दीक्षित इतना डर गईं कि उन्होंने रंजीत को साफ शब्दों में कह दिया कि वो उन्हें भूलकर भी न छूएं.\n7) विनोद खन्ना और डिंपल कपाड़िया\n‘प्रेम धर्म’ फिल्म के एक सीन में विनोद खन्ना और डिंपल कपाड़िया को एक किस सीन करना था. सीन के दौरान विनोद खन्ना इतने खो गए कि डायरेक्टर के कट कहने के बावजूद वो डिंपल को किस करते रहे. हालांकि बाद में विनोद खन्ना की इस हरकत के लिए महेश भट्ट ने डिंपल कपाड़िया से माफी मांगी थी.\n8) दलीप ताहिल और जया प्रदा\nदालिप ताहिल थिएटर आर्टिस्ट हैं और शूटिंग के दौरान अपने किरदार को जीवंत रूप देने के लिए जाने जाते हैं. एक बार शूटिंग के दौरान उन्होंने जयाप्रदा को इतना कसकर पकड़ लिया कि खुद को छुड़ाने के प्रयास में जयाप्रदा ने उन्हें जोरदार थप्पड़ मार दिया. साथ ही जयाप्रदा ने दलीप से कहा कि ये रील लाइफ है रियल लाइफ नहीं. इस घटना के बाद काफी देर तक शूटिंग रुकी रही.\nटीवी इंडस्ट्री की बोल्ड एंड ब्यूटीफुल एक्ट्रेस उर्वशी ढोलकिया को आज भी लोग ‘कसौटी जिंदगी की’ सीरियल की कोमोलिका के रूप में ही याद करते हैं. उर्वशी ढोलकिया ने वैम्प का रोल इतना बखूबी निभाया था कि लोग उनकी एक्टिंग के दीवाने हो गए था. ‘कसौटी जिंदगी की’ सीरियल की कोमोलिका की बिंदी और लटके-झटके दर्शक आज भी भूले नहीं हैं. टीवी पर अपनी एक्टिंग से सबका दिल जीत लेने वाली उर्वशी ढोलकिया की ज़िंदगी बहुत उतार-चढ़ाव से भरी रही है. आखिर ऐसा क्या हुआ था कि उर्वशी ढोलकिया सिर्फ 16 साल की उम्र में मां बन गई थी. आइए, जानते हैं उर्वशी ढोलकिया की ज़िंदगी के कुछ अनकहे राज़.\nउर्वशी ढोलकिया ने6साल की उम्र में किया था पहला ऐड\nउर्वशी ढोलकिया बचपन से की काफी टैलेंटेड थीं. उर्वशी ने6साल की उम्र में अपना पहला ऐड किया था और इसके बाद वो टीवी सीरियल ‘देख भाई देख’ में नजर आई थी. वैसे तो उर्वशी ने कई टीवी सीरियल्स में काम किया है, लेकिन ‘कसौटी जिंदगी की’ सीरियल में कोमोलिका के रोल ने उन्हें एक नई पहचान दी. आज भी कई लोग उन्हें ‘कसौटी जिंदगी की’ कोमोलिका के रूप में ही याद करते हैं. ‘कसौटी जिंदगी की’ सीरियल की कोमोलिका की बिंदी और लटके-झटके दर्शक आज भी भूले नहीं हैं. उस वक़्त कोमोलिका के किरदार को शाजिशों की क्वीन कहा जाता था. कोमोलिका का किरदार इतना मशहूर हो गया था कि इसके बाद टीवी सीरियल्स में फीमेल वैम्प की जैसे बाढ़-सी आ गई, लेकिन आज भी लोग जब डेली सोप की पहली वैम्प को याद करते हैं, तो उन्हें कोमोलिका यानी उर्वशी ढोलकिया याद आ जाती हैं. उर्वशी ढोलकिया ने ‘कहानी तेरी मेरी’, ‘घर एक मंदिर’, ‘कभी सौतन कभी सहेली’, ‘कहीं तो होगा’, ‘बेताब दिल की तमन्ना है’ ‘बिग बॉस’, ‘नच बलिए’, ‘चंद्रकांता’ जैसे कई टीवी शोज में काम किया है.\nयह भी पढ़ें: ‘दीया और बाती हम’ की संध्या उर्फ दीपिका सिंह ने मां बनने के बाद ऐसे घटाया 18 किलो वज़न (Diya Aur Baati Hum Fame Deepika Singh’s Weight Loss Secrets)\n16 साल की उम्र में जुड़वां बच्चों की मां बन गई थी उर्वशी ढोलकिया\nख़बरों के अनुसार, उर्वशी ढोलकिया की शादी 15 साल की उम्र में हो गई थी और 16 साल की उम्र में वो जुड़वां बच्चों सागर और क्षितिज की मां बन गई थी. ऐसा कहा जाता है कि शादी के डेढ़ साल बाद ही उर्वशी ढोलकिया पति से अलग हो गई थी. इसके बाद उर्वशी ढोलकिया ने अकेले ही अपने बच्चों की परवरिश की. जब उर्वशी के बच्चे छोटे थे, तो उन्हें घंटों शूटिंग पर रहना होता था, अपने बच्चों की परवरिश के लिए उर्वशी ने बहुत मेहनत की है. उर्वशी एक सिंगल मदर हैं और आज उनके दोनों बेटे बड़े हो गए हैं.\nयह भी पढ़ें: जब एक साउंड रिकॉर्डिस्ट ने उड़ाया अंगूरी भाभी शुभांगी अत्रे का मज़ाक, कहा इनका कुछ नहीं होने वाला (When A Sound Recordist Played Prank With Angoori Bhabhi Shubhangi Atre)\nउर्वशी ढोलकिया अपने बोल्ड और बिंदास अंदाज़ के लिए जानी जाती हैं. आप भी देखिये उर्वशी ढोलकिया का बोल्ड एंड ब्यूटीफुल अंदाज़:\nMost Popular in bollywood bold actress


Varun-Sandeep Covid-19 Positive: कोरोना वायरस की चपेट में आए वरुण चक्रवर्ती ने की थी बड़ी चूक? सामने आई पूरी कहानी - NewsCheetah\nHome स्पोर्ट्स Varun-Sandeep Covid-19 Positive: कोरोना वायरस की चपेट में आए वरुण चक्रवर्ती ने...\nVarun-Sandeep Covid-19 Positive: कोरोना वायरस की चपेट में आए वरुण चक्रवर्ती ने की थी बड़ी चूक? सामने आई पूरी कहानी\nकोरोना वायरस महामारी के बीच कड़े बायो बबल में जारी इंडियन प्रीमियर लीग (IPL) को उस वक्त सोमवार को झटका लगा, जब कोलकाता नाइट राइडर्स के दो खिलाड़ियों का टेस्ट पॉजिटिव आया। ये दो खिलाड़ी हैं वरुण चक्रवर्ती और संदीव वॉरियर। यह बड़ी चूक तब हुई जब वरुण गुरुवार के मुकाबले के बाद कंधे के स्कैन के लिए अस्पताल गए थे और फिर वायरस के लिए पॉजिटिव पाए गए।\nरिपोर्ट के अनुसार, वह अस्पताल से आने के बाद क्वारंटीन नहीं थे और दिल्ली के खिलाफ मैच भी खेल लिया। इससे दोनों टीमों के खिलाड़ी मुश्किल में आ गए हैं। यह तो अच्छी बात है कि अभी तक सिर्फ संदीप वॉरियर ही महामारी की चपेट में आए हैं। चक्रवर्ती ने मौजूदा सत्र में केकेआर के सभी मैचों में हिस्सा लिया है और सात विकेट के साथ टीम के सबसे सफल खिलाड़ियों में से एक हैं।\nकेकेआर ने अपना पिछला मुकाबला 29 अप्रैल को दिल्ली कैपिटल्स के खिलाफ अहमदाबाद में खेला था और पॉजिटिव नतीजे आने के बाद टूर्नामेंट में घबराहट की स्थिति हो सकती है। टूर्नामेंट का आयोजन छह स्थलों में जैविक रूप से सुरक्षित माहौल में खाली स्टेडियम में किया जा रहा है। बीसीसीआई सूत्र ने नाम जाहिर नहीं करने की शर्त पर बताया, ‘अब दिल्ली कैपिटल्स के खिलाड़ियों (अभी अहमदाबाद में हैं) का भी परीक्षण होगा और चक्रवर्ती और वॉरियर के संपर्क में आने वाले प्रत्येक खिलाड़ी की ऐप के जरिए पहचान की जाएगी।’\nआईपीएल की कोविड-19 से जुड़ी मानक संचालन प्रक्रिया के तहत संक्रमित व्यक्ति के संपर्क में आने वाले व्यक्ति को छह दिन के लिए क्वारंटीन में रहना होगा और इस दौरान पहले, तीसरे और छठे दिन उसके परीक्षण के नतीजे नेगेटिव आने चाहिए।\nवरुण चक्रवर्ती संदीप वॉरियर\nPrevious articleESIC Ludhiana Recruitment 2021: इस विभाग में निकली 52 रिक्त पदों पर भर्ती, जल्द करें आवेदन\nNext articleडोनाल्ड ट्रंप के फेसबुक अकाउंट से प्रतिबंध हटाएंगे जुकरबर्ग? बुधवार को होगा बड़ा ऐलान\nबंगाल के खेल मंत्री बने मनोज तिवारी को हरभजन सिंह ने...\nIndia Women Squad For England Tour: इंग्लैंड दौरे के लिए तीनों...\nJapan Expands Virus Emergency:जापान ने9राज्यों में आपातकाल बढ़ाया, जानें...


KGF2बनाम जर्सी बॉक्स ऑफिस: यश-स्टारर ने दुनिया भर में कमाए 880 करोड़ रुपये, शाहिद कपूर के स्पोर्ट्स ड्रामा को पछाड़ा - zaroorat\nKGF2बनाम जर्सी बॉक्स ऑफिस: यश-स्टारर ने दुनिया भर में कमाए 880 करोड़ रुपये, शाहिद कपूर के स्पोर्ट्स ड्रामा को पछाड़ा\nयश-स्टारर पीरियड एक्शन थ्रिलर केजीएफ चैप्टर2पिछले हफ्ते से होल्डओवर होने के बावजूद बॉक्स ऑफिस पर कायम है। नई रिलीज, शाहिद कपूर की स्पोर्ट्स ड्रामा जर्सी, इसकी तुलना में, अपने निर्माताओं के लिए निराशाजनक साबित हुई है। BoxOfficeIndia.com के अनुसार, गौतम तिन्ननुरी निर्देशित जर्सी ने टिकट खिड़कियों पर5से 5.25 करोड़ रुपये कमाए।\nजर्सी का कुल बॉक्स ऑफिस कलेक्शन लगभग 14 करोड़ रुपये है। इस बीच केजीएफ2ने हिंदी बाजारों में 321.12 करोड़ रुपये की कमाई की है। बॉक्सऑफिसइंडिया डॉट कॉम की रिपोर्ट के अनुसार, केजीएफ2के हिंदी संस्करण ने रविवार को 22.68 करोड़ रुपये की कमाई के साथ प्रतियोगिता को पूरी तरह ध्वस्त कर दिया। फिल्म ने अब तक 321.12 रुपये की कमाई कर ली है और जल्द ही कभी भी कम होती नहीं दिख रही है।\nट्रेड एनालिस्ट तरण आदर्श ने ट्वीट किया, ‘#रॉकीभाई इज #रॉकिंग ऑन’ [second] सन… #KGF2 ने इसे फिर से स्टेडियम से बाहर कर दिया… *वीकेंड 2* ने ₹50 करोड़ का आंकड़ा पार किया, शानदार… [Week 2] शुक्र 11.56 करोड़, शनि 18.25 करोड़, सूर्य 22.68 करोड़। कुल: ₹ 321.12 करोड़। #इंडिया बिज़। #हिन्दी। “\nप्रशांत नील निर्देशित, केजीएफ22018 की हिट केजीएफ की अगली कड़ी है। इसमें संजय दत्त, श्रीनिधि शेट्टी, रवीना टंडन और प्रकाश राज भी हैं। इतना बड़ा टोटका करने के लिए फिल्म को मिश्रित से नकारात्मक समीक्षाओं का सामना करना पड़ा है।\nइंडियन एक्सप्रेस शुभ्रा गुप्ता इसे डेढ़ स्टार दिया. उन्होंने फिल्म की सूक्ष्मता की कमी के बारे में लिखा। “अच्छे आदमी को परिस्थितियों के कारण बुरे काम करने के लिए मजबूर किया जाता है, या बुरे आदमी को सुनहरे दिल से? हमारे लिए उस मामूली अंतर पर एक बिंदु बनाना नहीं है क्योंकि जहां तक केजीएफ2जाता है, रॉकी कोई ‘गैंगस्टर’ नहीं है, केवल ‘मास्टर जो प्रवेश करता है और जीतता है’, “उसने कहा।\nफिल्म का हिंदी संस्करण पहले से ही सबसे बड़ी महामारी रिलीज है। यह प्रतिष्ठित 300 रुपये का आंकड़ा पार करने वाली दसवीं फिल्म है और कोविड -19 शुरू होने के बाद ऐसा करने वाली पहली फिल्म है। इस मील के पत्थर को पार करने वाली आखिरी हिंदी फिल्म वॉर थी।\nदूसरी ओर, जर्सी, इसी नाम की राष्ट्रीय पुरस्कार विजेता तेलुगु फिल्म की रीमेक है, जिसे तिन्ननुरी ने भी निर्देशित किया था। इसमें नानी ने मुख्य भूमिका निभाई और अभिनेता के लिए बॉक्स ऑफिस पर एक बड़ी हिट थी।\nशुभ्रा जर्सी को 2.5 स्टार दिए हैं, लिखते हुए, “फिल्म शाहिद और उनके वास्तविक जीवन के पिता के बीच के दृश्यों में जीवंत है, जो उनके कभी न मरने वाले कोच और संरक्षक की भूमिका निभाते हैं। पंकज कपूर एक प्यारा, आराम से प्रदर्शन करते हैं, जो बेटे के कसना को दर्शाता है, जो मैदान पर चौके और छक्के मारते समय बहुत अधिक कमांड में दिखाई देता है, और इससे भी ज्यादा उदास हो जाता है। ”\nCategories Entertainment Tags केजीएफ 2, केजीएफ2880 करोड़, केजीएफ2कमाई, केजीएफ2बॉक्स ऑफिस, केजीएफ2बॉक्स ऑफिस कलेक्शन, केजीएफ2रु 300 करोड़, केजीएफ2संग्रह, जर्सी, जर्सी की कमाई, जर्सी बॉक्स ऑफिस, जर्सी संग्रह, यश, शाहिद कपूर, शाहिद कपूर जर्सी Post navigation\nमंडे मॉर्निंग डेब्रीफ: क्यों सैंज के क्वालीफाइंग क्रैश का असर पूरे सप्ताहांत में पड़ा?\nRealme GT NEO 3, Infinix Smart 6, Micromax IN 2c- इस सप्ताह लॉन्च होने वाले स्मार्टफोन\nRealme Pad X 26 मई, 2022 को होगा लॉन्च; छेड़ा ऑनलाइन


उज्जैन के सबसे वरिष्ठ सीए- ओपी तोतला - Sri Maheshwari Times\nHome/Personality of the month/उज्जैन के सबसे वरिष्ठ सीए- ओपी तोतला\nउज्जैन के सबसे वरिष्ठ सीए- ओपी तोतला\nउज्जैन (म.प्र.) में 75 वर्षीय ओपी तोतला की पहचान न सिर्फ सबसे वरिष्ठ सी.ए. के रूप में है बल्कि एक ऐसे सी.ए. के रूप में भी हैं, जिन्होंने न सिर्फ5कार्यालयों तक अपनी फर्म का विस्तार किया बल्कि राष्ट्र स्तर पर व्यवसाय करके उज्जैन को इस व्यवसाय में एक विशेष प्रतिष्ठा भी दिलवाई।\nउज्जैन निवासी 75 वर्षीय सी.ए. ओ.पी. तोतला उम्र के इस पड़ाव पर भी न सिर्फ उज्जैन बल्कि इंदौर आदि क्षेत्रों में स्थित अपनी फर्म के समस्त5कार्यालयों का नेतृत्व कर रहे हैं। उन्हें शहर में गत 51 वर्ष से व्यवसायरत रहने का गौरव प्राप्त है। वर्तमान में आपके इंदौर कार्यालय को आपके पुत्र राजेंद्र तोतला तथा अनुज जी.आर. तोतला सम्भाल रहे हैं। उम्र के इस पड़ाव पर भी गत 20 वर्षों से चला आ रहा पौधारोपण का उनका अभियान भी सतत जारी है जिसमें वे प्रतिवर्ष स्वयं के खर्च से पौधारोपण करवाते हैं।\nपुस्तकों ने दी प्रेरणा\nश्री ओपी तोतला का जन्म 30 जुलाई 1946 को चित्तौड़गढ़ (राज.) के छोटे से गाँव कन्नौज में स्व. श्री औंकारलाल व श्रीमती यशोदाबाई तोतला के यहाँ हुआ था। वर्ष 1966 में युनिवर्सिटी राजस्थान से बी.कॉम उत्तीर्ण किया। ग्रेजुएशन के दौरान कुछ, अच्छी जिंदगी बनाने वाली किताबें हाथ लगी जैसे ‘हाऊ टू विन फ्रेंड्स’ बाई डेलकारनेगी, ‘‘थिंक एण्ड ग्रो रिच’’ बाई नेपोलियन हिल आदि जिनके पढ़ने और जीवन में लागू करने से ही मेहनत से जिंदगी बनाने की प्रेरणा मिली।\nइसी दौरान रुझान होने से वर्ष 1970 में सीए मेरिट में पास किया और बॉम्बे में एक ‘‘ए-क्लास’’ सीए फर्म ज्वाइन की। 1970 एवं 1971 तक दो वर्ष उस फर्म के साथ प्रेक्टिस की। उस फर्म के साथ बड़ी-बड़ी कम्पनियों का ऑडिट किया। इससे उनके ज्ञान में बहुत समृद्धि आई।\nऐसे हुआ उज्जैन आगमन\nश्री ओपी तोतला अपने उज्जैन आने की दिलचस्प कहानी बताते है। उनका कहना है कि वर्ष 1972 के शुरू में मैने उस फर्म की प्रेक्टिस छोड़ पसारी जी के साथ आकर बिनोद मिल में कम्पनी सेक्रेटरी का कार्य किया। श्री पसारी जी एक अच्छे एडमिनिस्ट्रेट थे जो बीमार बिनोद मिल को अच्छी करने अपनी टीम मुंबई से लाए थे जिसमें मैं भी शामिल था। लेकिन वे जरा कच्चे कान के थे इसलिए दो माह बाद ही मुझे काम से निकाल दिया। यहीं से मेरी मुश्किल भरी जिंदगी शुरु हुई।\nवापस मुंबई जाकर सर्विस के बजाय अपनी स्वयं की प्रेक्टिस करना ही उचित लगा। मैंने सीए अच्छी मेरिट से पास किया था। अत: जबकि मुझे नौकरी तो आराम से मिल जाती। लेकिन मैंने आसान रास्ता न चुनकर सीए प्रैक्टिस करने का निर्णय लिया। सभी जानते हैं कि प्रेक्टिस में केस ऐसे ही नहीं मिल जाते।5वर्ष का कम से कम समय लगता है।\nमैं इनकम टैक्स केसेस के लिये कई क्षेत्रों में गया। तब के समय में3जिलों का इनकम टेक्स कार्य उज्जैन में होता था उज्जैन, शाजापुर एवं राजगढ़ जिले का। प्रेक्टिस के लिये मैंने उज्जैन ही चुना, जहां मेरे न कोई रिश्तेदार थे, न कोई दोस्त। लोगों ने सुझाया कि इंदौर प्रेक्टिस करना अच्छा रहेगा, पर मैनें नहीं सुनी।\nउनके लिये यह संघर्ष का समय आसान नहीं था लेकिन ईश्वर कृपा से स्व. श्री मोहनलाल गुप्ता का ऑफिस कार्य के लिये एवं स्व. श्री लक्ष्मण सोनी का घर का आश्रय मिला। इस सहयोग से कठिन और दुख का समय निकलता गया। 1972 में प्रेक्टिस शुरू की थी। 1977 में समझ आया कि प्रेक्टिस बढ़ाना हो तो पास के बड़े शहर इंदौर को नहीं छोड़ सकते, वहां भी अपनी प्रेक्टिस फैलाना चाहिये। अतएव एक ऑफिस अपने लंगोटिया दोस्त, जो वहां नौकरी करते थे, श्री रामनारायण बाहेती, उनके घर पर ही खोला ताकि किराया न लगे।\nकरीब 10 वर्षों बाद बैंकों के ब्रांच आडिट किए, हीरामिल का काम करने को मिला। 1989 में फर्म को स्टेट बैंक ऑफ बीकानेर एण्ड जयपुर का सेंट्रल आडिट मिला। सेंट्रल ऑडिट से फीस भी अच्छी मिलती है और अनुभव भी।\nइसके पांच वर्ष बाद ऑरिएण्टल बैंक ऑफ कॉमर्स का सेंट्रल ऑडिट, 2002 में भारतीय स्टेट बैंक का सेंट्रल ऑडिट एवं साथ ही बीएसएनएल का भी सेंट्रल ऑडिट हाथ लगा। फिर उनकी फर्म को म.प्र. में बड़ा स्थान प्राप्त हो गया एवं देश में भी बड़ी रेंक मिलने लगी।\nसमाजसेवा में भी रहे सक्रिय\nश्री ओपी तोतला अपनी व्यावसायिक व्यस्तता के बावजूद केवल पैसा कमाने की मशीन नहीं बने बल्कि किसी तरह समय निकालकर समाजसेवा में भी सतत योगदान देते ही रहे। आप माहेश्वरी मेवाड़ा थोक पंचायत उज्जैन के अध्यक्ष रहे। वर्ष 2014-16 तक उज्जैन जिला माहेश्वरी सभा के भी अध्यक्ष रहे। आपने उज्जैन में बन रहे ‘‘महेश धाम’’ में भी बड़ा योगदान दिया है।\nलायंस क्लब उज्जैन मेन के वर्ष 1990 में अध्यक्ष रहे। लायंस क्लब में कई महत्वपूर्ण पदों पर रहते हुए कई विदेश यात्राऐं भी की। व्यवसायिक क्षेत्र में सीए एसोसिएशन के अध्यक्ष भी रहे हैं। आपकी धर्मपत्नी गीता तोतला भी आपके साथ सामाजिक कार्यो में अग्रणी रहती है। आप वर्तमान में अ.भा. माहेश्वरी महिला संगठन में कार्यसमिति के पद पर अपना दायित्व निभा रही है।


गांवों को आत्मनिर्भर बनाने के लिए आगे आयें : डीसी… | संदेश ! हमारी सोच, आपकी पहचान !\nYou are here: Home / अन्य / झारखण्ड / गांवों को आत्मनिर्भर बनाने के लिए आगे आयें : डीसी…\nगांवों को आत्मनिर्भर बनाने के लिए आगे आयें : डीसी… Reviewed by admin on August 25, 2017 .\nन्यू इंडिया मंथन : संकल्प से सिद्धि. त्रिस्तरीय निर्वाचित पंचायत प्रतिनिधियों का सम्मेलन सांसद रवींद्र पांडेय ने प्रतिनिधियों को संकल्प दिलाया विधायक फूलचंद और राजकिशोर ने दिये टिप्स ‘न्यू इंडिया मंथन : संकल्प से सिद्धि’ कार्यक्रम के तहत गुरुवार को न्यू टाउन हॉल में त्रिस्तरीय निर्वाचित पंचायत प्रतिनिधियों का एक दिवसीय सम्मेलन आयोजित किया गया. […]\nगांवों को आत्मनिर्भर बनाने के लिए आगे आयें : डीसी…\nन्यू इंडिया मंथन : संकल्प से सिद्धि. त्रिस्तरीय निर्वाचित पंचायत प्रतिनिधियों का सम्मेलन\nसांसद रवींद्र पांडेय ने प्रतिनिधियों को संकल्प दिलाया\nविधायक फूलचंद और राजकिशोर ने दिये टिप्स\n‘न्यू इंडिया मंथन : संकल्प से सिद्धि’ कार्यक्रम के तहत गुरुवार को न्यू टाउन हॉल में त्रिस्तरीय निर्वाचित पंचायत प्रतिनिधियों का एक दिवसीय सम्मेलन आयोजित किया गया. उद्घाटन सांसद रवींद्र पांडेय, विधायक फूलचंद मंडल, राजकिशोर महतो एवं उपायुक्त ए दोड्डे ने दीप प्रज्वलित कर किया. सांसद रवींद्र पांडेय ने प्रतिनिधियों को संकल्प दिलाया.\nसंकल्प से पहाड़ काट सड़क बना दी : सम्मेलन में विधायक फूलचंद मंडल ने कहा कि दशरथ मांझी ने संकल्प किया एवं पहाड़ काट कर सड़क बना दी. संकल्प को पूरा करने के लिए दृढ़ इच्छाशक्ति की आवश्यकता है. देश को विकास के पथ पर आगे बढ़ाने का संकल्प लें. टुंडी के विधायक राजकिशोर महतो ने कहा कि संकल्प को पूरा करना है. लोगों को प्रेरित करें.\nपंचायतों को आत्मनिर्भर बनायें : उपायुक्त ए दोड्डे ने कहा कि गांवों के विकास के लिए सिर्फ सरकार पर ही निर्भर रहना उचित नहीं. आप लोग अपने गांव के विकास के लिए खुद से योजना बनायें और उस पर काम करें. उन्होंने कहा कि कुछ लोग सब्जी उपजाये तो कुछ युवक ट्रक, टाटा 407 खरीद कर सब्जी की मार्केटिंग करें. पंचायतों को आत्मनिर्भर बनाना है. एनएलआरएम के अलावा स्वयं सहायता समूह द्वारा भी लोगों को स्वरोजगार प्राप्त हो सकता है. सामूहिक रूप किये जाने वाले काम से आर्थिक संबल एवं आत्मनिर्भरता प्राप्त होगी.\nशौचालय बनवायें : डीसी ने कहा कि खुले में शौच में जाने से काफी दुष्परिणाम होते हैं. इसलिए शौचालय बनायें. शौचालय की गुणवत्तापूर्ण हो, उसका उपयोग भी सभी करें. अपर समाहर्ता (आपूर्ति) शशि प्रकाश झा ने कहा कि संकल्प को सिद्धि तक पहुंचाना है. इसके लिए उन्होंने ‘सांइस इज पावर’ का नारा दिया.\nजनप्रतिनिधियों ने किया संबोधित : सम्मेलन को पंचायत समिति सदस्य गोमो दक्षिण के अप्पू चटर्जी एवं टुंडी के भवानी शंकर भगत मुखिया, मैरानवाटांड़ पंचायत पूर्वी टुंडी के विपिन बिहारी दां, भीतिया पंचायत गोविंदपुर की सलमा बीबी एवं एगारकुंड की काकुली मुखर्जी, पंसस निरसा के अबू अयूब अंसारी, बाघमारा की प्रमुख मीनाक्षी रानी गुड़िया, जिप सदस्य दुर्गा दास एवं दिल मोहम्मद ने भी संबोधित किया.\nविधायक राजकिशोर नाराज होकर चले गये\nविधायक राज किशोर महतो समय पर न्यू टाउन हॉल पहुंच गये, लेकिन उपायुक्त के 11.30 तक नहीं पहुंचने पर नाराज होकर चले गये. उन्होंने कहा कि जनप्रतिनिधियों का कोई सम्मान नहीं है. बाद में उपायुक्त ने बताया कि वे एक और कार्यक्रम में थे, तब श्री महतो आये और अपना भाषण देकर चले गये.\nपीएम मोदी के ड्रीम प्रोजेक्ट के लिए जनप्रतिनिधियों के पास समय नहीं : कमोबेश सांसद रवींद्र पांडेय और विधायक फूलचंद मंडल भी अपना भाषण देकर कार्यक्रम से चले गये. प्रधानमंत्री नरेंद्र मोदी के इस ड्रीम प्रोजेक्ट के लिए किसी जनप्रतिनिधि ने पूरा समय नहीं दिया. अलबत्ता विधायक राज सिन्हा के प्रतिनिधि संजय झा शुरू से लेकर अंत तक मंच पर जमे रहे. हालांकि उन्हें बोलने का मौका नहीं मिला. इस पर जिप सदस्य दुर्गा दास ने कहा कि सांसद, विधायकों को पहले हमलोगों की बात सुननी चाहिए थी, तभी अपनी बात कह कर यहां से जाना चाहिए था.\nसाधु ने किया हंगामा\nकार्यक्रम समाप्ति से थोड़ी देर पहले जब डीआरडीए निदेशक पीएन मिश्रा धन्यवाद ज्ञापन दे रहे थे, तभी कतरास क्षेत्र के एक साधु भगत शनिचर लाल ओझा अपनी बात कहने के लिए मंच की ओर बढ़ने लगे. जब अर्दली और बॉडी गार्ड ने रोका तो साधु ने जमकर हंगामा किया. डीसी समेत सभी लोग निकल गये. साधु का कहना था उनकी जमीन पर किसी ने कब्जा कर लिया है. वे फरियाद लेकर यहां आये थे, लेकिन उनकी बातें किसी ने नहीं सुनी, लेकिन वे अागे भी जिला प्रशासन के आला अधिकारियों को अपनी बात कहने जायेंगे.\nझारखंड के धनबाद में शौचालय निर्माण के 10 हजार लाभुक फर्जी ! August 25, 2017 / By admin